pli: Atha kho somā bhikkhunī “māro ayaṁ pāpimā” iti viditvā māraṁ pāpimantaṁ gāthāhi paccabhāsi:


nikaya: sn

layer: root

title_pli: Saṁyutta Nikāya 5.2 1. Bhikkhunīvagga

pli: “Itthibhāvo kiṁ kayirā,


pli: cittamhi susamāhite;


pli: Ñāṇamhi vattamānamhi,


pli: sammā dhammaṁ vipassato.


pli: Yassa nūna siyā evaṁ,


pli: Itthāhaṁ purisoti vā;


pli: Kiñci vā pana aññasmi,


pli: Taṁ māro vattumarahatī”ti.


pli: Atha kho māro pāpimā “jānāti maṁ somā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.3 1. Bhikkhunīvagga

pli: Saṁyutta Nikāya 5.3


pli: 1. Bhikkhunīvagga


pli: Kisāgotamīsutta


pli: Sāvatthinidānaṁ.


pli: Atha kho kisāgotamī bhikkhunī pubbaṇhasamayaṁ nivāsetvā pattacīvaramādāya sāvatthiṁ piṇḍāya pāvisi.


pli: Sāvatthiyaṁ piṇḍāya caritvā pacchābhattaṁ piṇḍapātapaṭikkantā yena andhavanaṁ tenupasaṅkami, upasaṅkamitvā divāvihārāya.


pli: Andhavanaṁ ajjhogāhetvā aññatarasmiṁ rukkhamūle divāvihāraṁ nisīdi.


pli: Atha kho māro pāpimā kisāgotamiyā bhikkhuniyā bhayaṁ chambhitattaṁ lomahaṁsaṁ uppādetukāmo samādhimhā cāvetukāmo yena kisāgotamī bhikkhunī tenupasaṅkami; upasaṅkamitvā kisāgotamiṁ bhikkhuniṁ gāthāya ajjhabhāsi:


pli: “Kiṁ nu tvaṁ mataputtāva,


pli: ekamāsi rudammukhī;


pli: Vanamajjhagatā ekā,


pli: purisaṁ nu gavesasī”ti.


pli: Atha kho kisāgotamiyā bhikkhuniyā etadahosi:


pli: “ko nu khvāyaṁ manusso vā amanusso vā gāthaṁ bhāsatī”ti?


pli: “māro kho ayaṁ pāpimā mama bhayaṁ chambhitattaṁ lomahaṁsaṁ uppādetukāmo samādhimhā cāvetukāmo gāthaṁ bhāsatī”ti.


pli: Atha kho kisāgotamī bhikkhunī “māro ayaṁ pāpimā” iti viditvā māraṁ pāpimantaṁ gāthāhi paccabhāsi:


pli: “Accantaṁ mataputtāmhi,


pli: purisā etadantikā;


pli: Na socāmi na rodāmi,


pli: na taṁ bhāyāmi āvuso.


pli: Sabbattha vihatā nandī,


pli: tamokkhandho padālito;


pli: Jetvāna maccuno senaṁ,


pli: viharāmi anāsavā”ti.


pli: Atha kho māro pāpimā “jānāti maṁ kisāgotamī bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.4 1. Bhikkhunīvagga

pli: Saṁyutta Nikāya 5.4


pli: 1. Bhikkhunīvagga


pli: Vijayāsutta


pli: Sāvatthinidānaṁ.


pli: Atha kho vijayā bhikkhunī pubbaṇhasamayaṁ nivāsetvā …pe…


pli: aññatarasmiṁ rukkhamūle divāvihāraṁ nisīdi.


pli: Atha kho māro pāpimā vijayāya bhikkhuniyā bhayaṁ chambhitattaṁ lomahaṁsaṁ uppādetukāmo samādhimhā cāvetukāmo yena vijayā bhikkhunī tenupasaṅkami; upasaṅkamitvā vijayaṁ bhikkhuniṁ gāthāya ajjhabhāsi:


pli: “Daharā tvaṁ rūpavatī,


pli: ahañca daharo susu;


pli: Pañcaṅgikena turiyena,


pli: ehayyebhiramāmase”ti.


pli: Atha kho vijayāya bhikkhuniyā etadahosi:


pli: “ko nu khvāyaṁ manusso vā amanusso vā gāthaṁ bhāsatī”ti?


pli: “māro kho ayaṁ pāpimā mama bhayaṁ chambhitattaṁ lomahaṁsaṁ uppādetukāmo samādhimhā cāvetukāmo gāthaṁ bhāsatī”ti.


pli: Atha kho vijayā bhikkhunī “māro ayaṁ pāpimā” iti viditvā māraṁ pāpimantaṁ gāthāhi paccabhāsi:


pli: “Rūpā saddā rasā gandhā,


pli: phoṭṭhabbā ca manoramā;


pli: Niyyātayāmi tuyheva,


pli: māra nāhaṁ tenatthikā.


pli: Iminā pūtikāyena,


pli: bhindanena pabhaṅgunā;


pli: Aṭṭīyāmi harāyāmi,


pli: kāmataṇhā samūhatā.


pli: Ye ca rūpūpagā sattā,


pli: ye ca arūpaṭṭhāyino;


pli: Yā ca santā samāpatti,


pli: sabbattha vihato tamo”ti.


pli: Atha kho māro pāpimā “jānāti maṁ vijayā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.5 1. Bhikkhunīvagga

pli: Saṁyutta Nikāya 5.5


pli: 1. Bhikkhunīvagga


pli: Uppalavaṇṇāsutta


pli: Sāvatthinidānaṁ.


pli: Atha kho uppalavaṇṇā bhikkhunī pubbaṇhasamayaṁ nivāsetvā …pe…


pli: Atha kho māro pāpimā uppalavaṇṇāya bhikkhuniyā bhayaṁ chambhitattaṁ lomahaṁsaṁ uppādetukāmo samādhimhā cāvetukāmo yena uppalavaṇṇā bhikkhunī tenupasaṅkami; upasaṅkamitvā uppalavaṇṇaṁ bhikkhuniṁ gāthāya ajjhabhāsi:


pli: “Supupphitaggaṁ upagamma bhikkhuni,


pli: Ekā tuvaṁ tiṭṭhasi sālamūle;


pli: Na catthi te dutiyā vaṇṇadhātu,


pli: Bāle na tvaṁ bhāyasi dhuttakānan”ti.


pli: Atha kho uppalavaṇṇāya bhikkhuniyā etadahosi:


pli: “ko nu khvāyaṁ manusso vā amanusso vā gāthaṁ bhāsatī”ti?


pli: “māro kho ayaṁ pāpimā mama bhayaṁ chambhitattaṁ lomahaṁsaṁ uppādetukāmo samādhimhā cāvetukāmo gāthaṁ bhāsatī”ti.


pli: Atha kho uppalavaṇṇā bhikkhunī “māro ayaṁ pāpimā” iti viditvā māraṁ pāpimantaṁ gāthāhi paccabhāsi:


pli: “Sataṁ sahassānipi dhuttakānaṁ,


pli: Idhāgatā tādisakā bhaveyyuṁ;


pli: Lomaṁ na iñjāmi na santasāmi,


pli: Na māra bhāyāmi tamekikāpi.


pli: Esā antaradhāyāmi,


pli: kucchiṁ vā pavisāmi te;


pli: Pakhumantarikāyampi,


pli: tiṭṭhantiṁ maṁ na dakkhasi.


pli: Cittasmiṁ vasībhūtāmhi,


pli: iddhipādā subhāvitā;


pli: Sabbabandhanamuttāmhi,


pli: na taṁ bhāyāmi āvuso”ti.


pli: Atha kho māro pāpimā “jānāti maṁ uppalavaṇṇā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.6 1. Bhikkhunīvagga

pli: Saṁyutta Nikāya 5.6


pli: 1. Bhikkhunīvagga


pli: Cālāsutta


pli: Sāvatthinidānaṁ.


pli: Atha kho cālā bhikkhunī pubbaṇhasamayaṁ nivāsetvā …pe…


pli: aññatarasmiṁ rukkhamūle divāvihāraṁ nisīdi.


pli: Atha kho māro pāpimā yena cālā bhikkhunī tenupasaṅkami; upasaṅkamitvā cālaṁ bhikkhuniṁ etadavoca:


pli: “kiṁ nu tvaṁ, bhikkhuni, na rocesī”ti?


pli: “Jātiṁ khvāhaṁ, āvuso, na rocemī”ti.


pli: “Kiṁ nu jātiṁ na rocesi,


pli: jāto kāmāni bhuñjati;


pli: Ko nu taṁ idamādapayi,


pli: jātiṁ mā roca bhikkhunī”ti.


pli: “Jātassa maraṇaṁ hoti,


pli: jāto dukkhāni phussati;


pli: Bandhaṁ vadhaṁ pariklesaṁ,


pli: tasmā jātiṁ na rocaye.


pli: Buddho dhammamadesesi,


pli: jātiyā samatikkamaṁ;


pli: Sabbadukkhappahānāya,


pli: so maṁ sacce nivesayi.


pli: Ye ca rūpūpagā sattā,


pli: ye ca arūpaṭṭhāyino;


pli: Nirodhaṁ appajānantā,


pli: āgantāro punabbhavan”ti.


pli: Atha kho māro pāpimā “jānāti maṁ cālā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.7 1. Bhikkhunīvagga

pli: Saṁyutta Nikāya 5.7


pli: 1. Bhikkhunīvagga


pli: Upacālāsutta


pli: Sāvatthinidānaṁ.


pli: Atha kho upacālā bhikkhunī pubbaṇhasamayaṁ nivāsetvā …pe…


pli: aññatarasmiṁ rukkhamūle divāvihāraṁ nisīdi.


pli: Atha kho māro pāpimā yena upacālā bhikkhunī tenupasaṅkami; upasaṅkamitvā upacālaṁ bhikkhuniṁ etadavoca:


pli: “kattha nu tvaṁ, bhikkhuni, uppajjitukāmā”ti?


pli: “Na khvāhaṁ, āvuso, katthaci uppajjitukāmā”ti.


pli: “Tāvatiṁsā ca yāmā ca,


pli: tusitā cāpi devatā;


pli: Nimmānaratino devā,


pli: ye devā vasavattino;


pli: Tattha cittaṁ paṇidhehi,


pli: ratiṁ paccanubhossasī”ti.


pli: Kāmabandhanabaddhā te,


pli: enti māravasaṁ puna.


pli: Sabbo ādīpito loko,


pli: sabbo loko padhūpito;


pli: Sabbo pajjālito loko,


pli: sabbo loko pakampito.


pli: Akampitaṁ apajjalitaṁ,


pli: aputhujjanasevitaṁ;


pli: Agati yattha mārassa,


pli: tattha me nirato mano”ti.


pli: Atha kho māro pāpimā “jānāti maṁ upacālā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.8 1. Bhikkhunīvagga

pli: Saṁyutta Nikāya 5.8


pli: 1. Bhikkhunīvagga


pli: Sīsupacālāsutta


pli: Sāvatthinidānaṁ.


pli: Atha kho sīsupacālā bhikkhunī pubbaṇhasamayaṁ nivāsetvā …pe…


pli: aññatarasmiṁ rukkhamūle divāvihāraṁ nisīdi.


pli: Atha kho māro pāpimā yena sīsupacālā bhikkhunī tenupasaṅkami; upasaṅkamitvā sīsupacālaṁ bhikkhuniṁ etadavoca:


pli: “kassa nu tvaṁ, bhikkhuni, pāsaṇḍaṁ rocesī”ti?


pli: “Na khvāhaṁ, āvuso, kassaci pāsaṇḍaṁ rocemī”ti.


pli: “Kaṁ nu uddissa muṇḍāsi,


pli: Samaṇī viya dissasi;


pli: Na ca rocesi pāsaṇḍaṁ,


pli: Kimiva carasi momūhā”ti.


pli: “Ito bahiddhā pāsaṇḍā,


pli: diṭṭhīsu pasīdanti te;


pli: Na tesaṁ dhammaṁ rocemi,


pli: te dhammassa akovidā.


pli: Atthi sakyakule jāto,


pli: buddho appaṭipuggalo;


pli: Sabbābhibhū māranudo,


pli: sabbatthamaparājito.


pli: Sabbattha mutto asito,


pli: sabbaṁ passati cakkhumā;


pli: Sabbakammakkhayaṁ patto,


pli: vimutto upadhisaṅkhaye;


pli: So mayhaṁ bhagavā satthā,


pli: tassa rocemi sāsanan”ti.


pli: Atha kho māro pāpimā “jānāti maṁ sīsupacālā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 5.9 1. Bhikkhunīvagga

pli: Saṁyutta Nikāya 5.9


pli: 1. Bhikkhunīvagga


pli: Selāsutta


pli: Sāvatthinidānaṁ.


pli: Atha kho selā bhikkhunī pubbaṇhasamayaṁ nivāsetvā …pe…


pli: aññatarasmiṁ rukkhamūle divāvihāraṁ nisīdi.


pli: Atha kho māro pāpimā selāya bhikkhuniyā bhayaṁ chambhitattaṁ lomahaṁsaṁ uppādetukāmo …pe…


pli: selaṁ bhikkhuniṁ gāthāya ajjhabhāsi:


pli: “Kenidaṁ pakataṁ bimbaṁ,


pli: kvanu bimbassa kārako;


pli: Kvanu bimbaṁ samuppannaṁ,


pli: kvanu bimbaṁ nirujjhatī”ti.


pli: Atha kho selāya bhikkhuniyā etadahosi:


pli: “ko nu khvāyaṁ manusso vā amanusso vā gāthaṁ bhāsatī”ti?


pli: “māro kho ayaṁ pāpimā mama bhayaṁ chambhitattaṁ lomahaṁsaṁ uppādetukāmo samādhimhā cāvetukāmo gāthaṁ bhāsatī”ti.


pli: Atha kho selā bhikkhunī “māro ayaṁ pāpimā” iti viditvā māraṁ pāpimantaṁ gāthāhi paccabhāsi:


pli: “Nayidaṁ attakataṁ bimbaṁ,


pli: nayidaṁ parakataṁ aghaṁ;


pli: Hetuṁ paṭicca sambhūtaṁ,


pli: hetubhaṅgā nirujjhati.


pli: Yathā aññataraṁ bījaṁ,


pli: khette vuttaṁ virūhati;


pli: Pathavīrasañcāgamma,


pli: sinehañca tadūbhayaṁ.


pli: Evaṁ khandhā ca dhātuyo,


pli: cha ca āyatanā ime;


pli: Hetuṁ paṭicca sambhūtā,


pli: hetubhaṅgā nirujjhare”ti.


pli: Atha kho māro pāpimā “jānāti maṁ selā bhikkhunī”ti dukkhī dummano tatthevantaradhāyīti.


title_pli: Saṁyutta Nikāya 50.1–12 1. Gaṅgāpeyyālavagga

pli: Saṁyutta Nikāya 50.1–12


pli: 1. Gaṅgāpeyyālavagga


pli: Balādisutta


pli: “Pañcimāni, bhikkhave, balāni.


pli: Katamāni pañca?


pli: Saddhābalaṁ, vīriyabalaṁ, satibalaṁ, samādhibalaṁ, paññābalaṁ—


pli: imāni kho, bhikkhave, pañca balānīti.


pli: Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu pañca balāni bhāvento pañca balāni bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu pañca balāni bhāvento pañca balāni bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu saddhābalaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ,


pli: vīriyabalaṁ …pe…


pli: satibalaṁ …


pli: samādhibalaṁ …


pli: paññābalaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Evaṁ kho, bhikkhave, bhikkhu pañca balāni bhāvento pañca balāni bahulīkaronto nibbānaninno hoti nibbānapoṇo nibbānapabbhāro”ti.


pli: Dvādasamaṁ.


pli: Gaṅgāpeyyālavaggo paṭhamo.


pli: Tassuddānaṁ


pli: Cha pācīnato ninnā,


pli: cha ninnā ca samuddato;


pli: Dvete cha dvādasa honti,


pli: vaggo tena pavuccatīti.


title_pli: Saṁyutta Nikāya 50.13 2. Appamādavagga

pli: Saṁyutta Nikāya 50.13


pli: 2. Appamādavagga


pli: Appamādavagga


pli: (Appamādavaggo vitthāretabbo.)


pli: Tathāgataṁ padaṁ kūṭaṁ,


pli: mūlaṁ sārena vassikaṁ;


pli: Rājā candimasūriyā,


pli: vatthena dasamaṁ padanti.


title_pli: Saṁyutta Nikāya 50.23 3. Balakaraṇīyavagga

pli: Saṁyutta Nikāya 50.23


pli: 3. Balakaraṇīyavagga


pli: Balakaraṇīyavagga


pli: (Balakaraṇīyavaggo vitthāretabbo.)


pli: Tassuddānaṁ


pli: Balaṁ bījañca nāgo ca,


pli: rukkho kumbhena sūkiyā;


pli: Ākāsena ca dve meghā,


pli: nāvā āgantukā nadīti.


title_pli: Saṁyutta Nikāya 50.35 4. Esanāvagga

pli: Saṁyutta Nikāya 50.35


pli: 4. Esanāvagga


pli: Esanāvagga


pli: (Esanāvaggo vitthāretabbo.)


pli: Esanā vidhā āsavo,


pli: Bhavo ca dukkhatā tisso;


pli: Khilaṁ malañca nīgho ca,


pli: Vedanā taṇhā tasinā cāti.


title_pli: Saṁyutta Nikāya 50.45–54 5. Oghavagga

pli: Saṁyutta Nikāya 50.45–54


pli: 5. Oghavagga


pli: Oghādisutta


pli: “Pañcimāni, bhikkhave, uddhambhāgiyāni saṁyojanāni.


pli: Katamāni pañca?


pli: Rūparāgo, arūparāgo, māno, uddhaccaṁ, avijjā—


pli: imāni kho, bhikkhave, pañcuddhambhāgiyāni saṁyojanāni.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya pañca balāni bhāvetabbāni.


pli: Idha, bhikkhave, bhikkhu, saddhābalaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ,


pli: vīriyabalaṁ …pe…


pli: satibalaṁ …


pli: samādhibalaṁ …


pli: paññābalaṁ bhāveti vivekanissitaṁ virāganissitaṁ nirodhanissitaṁ vossaggapariṇāmiṁ.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya imāni pañca balāni bhāvetabbānī”ti.


pli: (Evaṁ vitthāretabbā.)


title_pli: Saṁyutta Nikāya 50.55–66 6. Punagaṅgāpeyyālavagga

pli: Saṁyutta Nikāya 50.55–66


pli: 6. Punagaṅgāpeyyālavagga


pli: Pācīnādisutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu pañca balāni bhāvento pañca balāni bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu pañca balāni bhāvento pañca balāni bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu, saddhābalaṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ …


pli: evaṁ kho, bhikkhave, bhikkhu pañca balāni bhāvento pañca balāni bahulīkaronto nibbānaninno hoti nibbānapoṇo nibbānapabbhāro”ti.


pli: Vitthāretabbā.


pli: Dvādasamaṁ.


pli: Gaṅgāpeyyālavaggo chaṭṭho.


pli: Tassuddānaṁ


pli: Cha pācīnato ninnā,


pli: cha ninnā ca samuddato;


pli: Dvete cha dvādasa honti,


pli: vaggo tena pavuccatīti.


title_pli: Saṁyutta Nikāya 50.67 6. Punagaṅgāpeyyālavagga

pli: Saṁyutta Nikāya 50.67


pli: Punaappamādavagga


pli: On Display: Title of Section Only


title_pli: Saṁyutta Nikāya 50.77 7. Punabalakaraṇīyavagga

pli: Saṁyutta Nikāya 50.77


pli: 7. Punabalakaraṇīyavagga


pli: Punabalakaraṇīyavagga


title_pli: Saṁyutta Nikāya 50.89–98 8. Punaesanāvagga

pli: Saṁyutta Nikāya 50.89–98


pli: 8. Punaesanāvagga


pli: Punaesanādisutta


pli: (Evaṁ esanāpāḷi vitthāretabbā—rāgavinayapariyosānaṁ dosavinayapariyosānaṁ mohavinayapariyosānaṁ.)


pli: Esanāvaggo navamo.


pli: Esanā vidhā āsavo,


pli: Bhavo ca dukkhatā tisso;


pli: Khilaṁ malañca nīgho ca,


pli: Vedanā taṇhā tasinā cāti.


title_pli: Saṁyutta Nikāya 50.99–108 9. Punaoghavagga

pli: Saṁyutta Nikāya 50.99–108


pli: 9. Punaoghavagga


pli: Punaoghādisutta


pli: “Pañcimāni, bhikkhave, uddhambhāgiyāni saṁyojanāni.


pli: Katamāni pañca?


pli: Rūparāgo, arūparāgo, māno, uddhaccaṁ avijjā—


pli: imāni kho, bhikkhave, pañcuddhambhāgiyāni saṁyojanāni.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya pañca balāni bhāvetabbāni.


pli: Idha, bhikkhave, bhikkhu saddhābalaṁ bhāveti …pe… paññābalaṁ bhāveti rāgavinayapariyosānaṁ dosavinayapariyosānaṁ mohavinayapariyosānaṁ.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya imāni pañca balāni bhāvetabbānī”ti.


pli: Dasamaṁ.


pli: Oghavaggo dasamo.


pli: Tassuddānaṁ


pli: Ogho yogo upādānaṁ,


pli: ganthā anusayena ca;


pli: Kāmaguṇā nīvaraṇā,


pli: khandhā oruddhambhāgiyāti.


pli: Balasaṁyuttaṁ chaṭṭhaṁ.


title_pli: Saṁyutta Nikāya 51.1 1. Cāpālavagga

pli: Saṁyutta Nikāya 51.1


pli: 1. Cāpālavagga


pli: Apārasutta


pli: “Cattārome, bhikkhave, iddhipādā bhāvitā bahulīkatā apārā pāraṁ gamanāya saṁvattanti.


pli: Katame cattāro?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: Ime kho, bhikkhave, cattāro iddhipādā bhāvitā bahulīkatā apārā pāraṁ gamanāya saṁvattantī”ti.


pli: Paṭhamaṁ.


title_pli: Saṁyutta Nikāya 51.10 1. Cāpālavagga

pli: Saṁyutta Nikāya 51.10


pli: Cetiyasutta


pli: Evaṁ me sutaṁ—


pli: ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Atha kho bhagavā pubbaṇhasamayaṁ nivāsetvā pattacīvaramādāya vesāliṁ piṇḍāya pāvisi.


pli: Vesāliyaṁ piṇḍāya caritvā pacchābhattaṁ piṇḍapātapaṭikkanto āyasmantaṁ ānandaṁ āmantesi:


pli: “gaṇhāhi, ānanda, nisīdanaṁ.


pli: Yena cāpālaṁ cetiyaṁ tenupasaṅkamissāma divāvihārāyā”ti.


pli: “Evaṁ, bhante”ti kho āyasmā ānando bhagavato paṭissutvā nisīdanaṁ ādāya bhagavantaṁ piṭṭhito piṭṭhito anubandhi.


pli: Atha kho bhagavā yena cāpālaṁ cetiyaṁ tenupasaṅkami; upasaṅkamitvā paññatte āsane nisīdi.


pli: Āyasmāpi kho ānando bhagavantaṁ abhivādetvā ekamantaṁ nisīdi.


pli: Ekamantaṁ nisinnaṁ kho āyasmantaṁ ānandaṁ bhagavā etadavoca:


pli: “Ramaṇīyā, ānanda, vesālī, ramaṇīyaṁ udenaṁ cetiyaṁ, ramaṇīyaṁ gotamakaṁ cetiyaṁ, ramaṇīyaṁ sattambaṁ cetiyaṁ, ramaṇīyaṁ bahuputtaṁ cetiyaṁ, ramaṇīyaṁ sārandadaṁ cetiyaṁ, ramaṇīyaṁ cāpālaṁ cetiyaṁ.


pli: Yassa kassaci, ānanda, cattāro iddhipādā bhāvitā bahulīkatā yānīkatā vatthukatā anuṭṭhitā paricitā susamāraddhā, so ākaṅkhamāno kappaṁ vā tiṭṭheyya kappāvasesaṁ vā.


pli: Tathāgatassa kho, ānanda, cattāro iddhipādā bhāvitā bahulīkatā yānīkatā vatthukatā anuṭṭhitā paricitā susamāraddhā. Ākaṅkhamāno, ānanda, tathāgato kappaṁ vā tiṭṭheyya kappāvasesaṁ vā”ti.


pli: Evampi kho āyasmā ānando bhagavatā oḷārike nimitte kayiramāne oḷārike obhāse kayiramāne nāsakkhi paṭivijjhituṁ;


pli: na bhagavantaṁ yāci:


pli: “tiṭṭhatu, bhante, bhagavā kappaṁ, tiṭṭhatu sugato kappaṁ bahujanahitāya bahujanasukhāya lokānukampāya atthāya hitāya sukhāya devamanussānan”ti yathā taṁ mārena pariyuṭṭhitacitto.


pli: Dutiyampi kho bhagavā …pe…


pli: tatiyampi kho bhagavā āyasmantaṁ ānandaṁ āmantesi:


pli: “ramaṇīyā, ānanda, vesālī, ramaṇīyaṁ udenaṁ cetiyaṁ, ramaṇīyaṁ gotamakaṁ cetiyaṁ, ramaṇīyaṁ sattambaṁ cetiyaṁ, ramaṇīyaṁ bahuputtaṁ cetiyaṁ, ramaṇīyaṁ sārandadaṁ cetiyaṁ, ramaṇīyaṁ cāpālaṁ cetiyaṁ.


pli: Atha kho bhagavā āyasmantaṁ ānandaṁ āmantesi:


pli: “gaccha kho tvaṁ, ānanda,


pli: yassadāni kālaṁ maññasī”ti.


pli: “Evaṁ, bhante”ti kho āyasmā ānando bhagavato paṭissutvā uṭṭhāyāsanā bhagavantaṁ abhivādetvā padakkhiṇaṁ katvā avidūre aññatarasmiṁ rukkhamūle nisīdi.


pli: Atha kho māro pāpimā, acirapakkante āyasmante ānande, yena bhagavā tenupasaṅkami; upasaṅkamitvā bhagavantaṁ etadavoca:


pli: “Parinibbātu dāni, bhante, bhagavā, parinibbātu dāni sugato. Parinibbānakālo dāni, bhante, bhagavato.


pli: Bhāsitā kho panesā, bhante, bhagavatā vācā:


pli: ‘na tāvāhaṁ, pāpima, parinibbāyissāmi yāva me bhikkhū na sāvakā bhavissanti viyattā vinītā visāradā bahussutā dhammadharā dhammānudhammappaṭipannā sāmīcippaṭipannā anudhammacārino, sakaṁ ācariyakaṁ uggahetvā ācikkhissanti desessanti paññapessanti paṭṭhapessanti vivarissanti vibhajissanti uttānīkarissanti, uppannaṁ parappavādaṁ sahadhammena suniggahitaṁ niggahetvā sappāṭihāriyaṁ dhammaṁ desessantī’ti.


pli: Santi kho pana, bhante, etarahi bhikkhū bhagavato sāvakā viyattā vinītā visāradā bahussutā dhammadharā dhammānudhammappaṭipannā sāmīcippaṭipannā anudhammacārino, sakaṁ ācariyakaṁ uggahetvā ācikkhanti desenti paññapenti paṭṭhapenti vivaranti vibhajanti uttānīkaronti, uppannaṁ parappavādaṁ sahadhammena suniggahitaṁ niggahetvā sappāṭihāriyaṁ dhammaṁ desenti.


pli: Parinibbātu dāni, bhante, bhagavā, parinibbātu dāni, sugato. Parinibbānakālo dāni, bhante, bhagavato.


pli: ‘na tāvāhaṁ, pāpima, parinibbāyissāmi yāva me bhikkhuniyo na sāvikā bhavissanti viyattā vinītā visāradā bahussutā dhammadharā dhammānudhammappaṭipannā sāmīcippaṭipannā anudhammacāriniyo, sakaṁ ācariyakaṁ uggahetvā ācikkhissanti desessanti paññapessanti paṭṭhapessanti vivarissanti vibhajissanti uttānīkarissanti, uppannaṁ parappavādaṁ sahadhammena suniggahitaṁ niggahetvā sappāṭihāriyaṁ dhammaṁ desessantī’ti.


pli: Santi kho pana, bhante, etarahi bhikkhuniyo bhagavato sāvikā viyattā vinītā visāradā bahussutā dhammadharā dhammānudhammappaṭipannā sāmīcippaṭipannā anudhammacāriniyo, sakaṁ ācariyakaṁ uggahetvā ācikkhanti desenti paññapenti paṭṭhapenti vivaranti vibhajanti uttānīkaronti, uppannaṁ parappavādaṁ sahadhammena suniggahitaṁ niggahetvā sappāṭihāriyaṁ dhammaṁ desenti.


pli: ‘na tāvāhaṁ, pāpima, parinibbāyissāmi yāva me upāsakā …pe…


pli: yāva me upāsikā na sāvikā bhavissanti viyattā vinītā visāradā bahussutā dhammadharā dhammānudhammappaṭipannā sāmīcippaṭipannā anudhammacāriniyo, sakaṁ ācariyakaṁ uggahetvā ācikkhissanti desessanti paññapessanti paṭṭhapessanti vivarissanti vibhajissanti uttānīkarissanti, uppannaṁ parappavādaṁ sahadhammena suniggahitaṁ niggahetvā sappāṭihāriyaṁ dhammaṁ desessantī’ti.


pli: Santi kho pana, bhante, etarahi upāsakā …


pli: upāsikā bhagavato sāvikā viyattā vinītā visāradā bahussutā dhammadharā dhammānudhammappaṭipannā sāmīcippaṭipannā anudhammacāriniyo, sakaṁ ācariyakaṁ uggahetvā ācikkhanti desenti paññapenti paṭṭhapenti vivaranti vibhajanti uttānīkaronti, uppannaṁ parappavādaṁ sahadhammena suniggahitaṁ niggahetvā sappāṭihāriyaṁ dhammaṁ desenti.


pli: ‘na tāvāhaṁ, pāpima, parinibbāyissāmi yāva me idaṁ brahmacariyaṁ na iddhañceva bhavissati phītañca vitthāritaṁ bāhujaññaṁ puthubhūtaṁ yāva devamanussehi suppakāsitan’ti.


pli: Tayidaṁ, bhante, bhagavato brahmacariyaṁ iddhañceva phītañca vitthāritaṁ bāhujaññaṁ puthubhūtaṁ yāva devamanussehi suppakāsitaṁ.


pli: Parinibbātu dāni, bhante, bhagavā, parinibbātu dāni sugato. Parinibbānakālo dāni, bhante, bhagavato”ti.


pli: Evaṁ vutte, bhagavā māraṁ pāpimantaṁ etadavoca:


pli: “appossukko tvaṁ, pāpima, hohi. Na ciraṁ tathāgatassa parinibbānaṁ bhavissati.


pli: Ito tiṇṇaṁ māsānaṁ accayena tathāgato parinibbāyissatī”ti.


pli: Atha kho bhagavā cāpāle cetiye sato sampajāno āyusaṅkhāraṁ ossaji.


pli: Ossaṭṭhe ca bhagavatā āyusaṅkhāre mahābhūmicālo ahosi bhiṁsanako lomahaṁso, devadundubhiyo ca phaliṁsu.


pli: Atha kho bhagavā etamatthaṁ viditvā tāyaṁ velāyaṁ imaṁ udānaṁ udānesi:


pli: “Tulamatulañca sambhavaṁ,


pli: Bhavasaṅkhāramavassaji muni;


pli: Ajjhattarato samāhito,


pli: Abhindi kavacamivattasambhavan”ti.


pli: Dasamaṁ.


pli: Cāpālavaggo paṭhamo.


pli: Tassuddānaṁ


pli: Apārāpi viraddho ca,


pli: ariyā nibbidāpi ca;


pli: Padesaṁ samattaṁ bhikkhu,


pli: buddhaṁ ñāṇañca cetiyanti.


title_pli: Saṁyutta Nikāya 51.11 2. Pāsādakampanavagga

pli: Saṁyutta Nikāya 51.11


pli: 2. Pāsādakampanavagga


pli: Pubbasutta


pli: Sāvatthinidānaṁ.


pli: “Pubbeva me, bhikkhave, sambodhā anabhisambuddhassa bodhisattasseva sato etadahosi:


pli: ‘ko nu kho hetu, ko paccayo iddhipādabhāvanāyā’ti?


pli: Tassa mayhaṁ, bhikkhave, etadahosi:


pli: ‘idha bhikkhu chandasamādhippadhānasaṅkhārasamannāgataṁ iddhipādaṁ bhāveti—


pli: iti me chando na ca atilīno bhavissati, na ca atippaggahito bhavissati, na ca ajjhattaṁ saṅkhitto bhavissati, na ca bahiddhā vikkhitto bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ, yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti’.


pli: iti me vīriyaṁ na ca atilīnaṁ bhavissati, na ca atippaggahitaṁ bhavissati, na ca ajjhattaṁ saṅkhittaṁ bhavissati, na ca bahiddhā vikkhittaṁ bhavissati.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: iti me cittaṁ na ca atilīnaṁ bhavissati, na ca atippaggahitaṁ bhavissati, na ca ajjhattaṁ saṅkhittaṁ bhavissati, na ca bahiddhā vikkhittaṁ bhavissati.


pli: iti me vīmaṁsā na ca atilīnā bhavissati, na ca atippaggahitā bhavissati, na ca ajjhattaṁ saṅkhittā bhavissati, na ca bahiddhā vikkhittā bhavissati.


pli: Evaṁ bhāvitesu kho, bhikkhu, catūsu iddhipādesu evaṁ bahulīkatesu, anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti; āvibhāvaṁ, tirobhāvaṁ; tirokuṭṭaṁ tiropākāraṁ tiropabbataṁ asajjamāno gacchati, seyyathāpi ākāse; pathaviyāpi ummujjanimujjaṁ karoti, seyyathāpi udake; udakepi abhijjamāne gacchati, seyyathāpi pathaviyaṁ; ākāsepi pallaṅkena kamati, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimasati parimajjati; yāva brahmalokāpi kāyena vasaṁ vatteti.


pli: Evaṁ bhāvitesu kho, bhikkhu, catūsu iddhipādesu evaṁ bahulīkatesu dibbāya sotadhātuyā visuddhāya atikkantamānusikāya ubho sadde suṇāti—dibbe ca mānuse ca, dūre santike cāti.


pli: Evaṁ bhāvitesu kho, bhikkhu, catūsu iddhipādesu evaṁ bahulīkatesu, parasattānaṁ parapuggalānaṁ cetasā ceto paricca pajānāti.


pli: Sarāgaṁ vā cittaṁ ‘sarāgaṁ cittan’ti pajānāti;


pli: vītarāgaṁ vā cittaṁ ‘vītarāgaṁ cittan’ti pajānāti;


pli: sadosaṁ vā cittaṁ ‘sadosaṁ cittan’ti pajānāti;


pli: vītadosaṁ vā cittaṁ ‘vītadosaṁ cittan’ti pajānāti;


pli: samohaṁ vā cittaṁ ‘samohaṁ cittan’ti pajānāti;


pli: vītamohaṁ vā cittaṁ ‘vītamohaṁ cittan’ti pajānāti;


pli: saṅkhittaṁ vā cittaṁ ‘saṅkhittaṁ cittan’ti pajānāti;


pli: vikkhittaṁ vā cittaṁ ‘vikkhittaṁ cittan’ti pajānāti;


pli: mahaggataṁ vā cittaṁ ‘mahaggataṁ cittan’ti pajānāti;


pli: amahaggataṁ vā cittaṁ ‘amahaggataṁ cittan’ti pajānāti;


pli: sauttaraṁ vā cittaṁ ‘sauttaraṁ cittan’ti pajānāti;


pli: anuttaraṁ vā cittaṁ ‘anuttaraṁ cittan’ti pajānāti;


pli: samāhitaṁ vā cittaṁ ‘samāhitaṁ cittan’ti pajānāti;


pli: asamāhitaṁ vā cittaṁ ‘asamāhitaṁ cittan’ti pajānāti;


pli: vimuttaṁ vā cittaṁ ‘vimuttaṁ cittan’ti pajānāti;


pli: avimuttaṁ vā cittaṁ ‘avimuttaṁ cittan’ti pajānāti.


pli: Evaṁ bhāvitesu kho, bhikkhu, catūsu iddhipādesu evaṁ bahulīkatesu, anekavihitaṁ pubbenivāsaṁ anussarati, seyyathidaṁ—ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo jātisatampi jātisahassampi jātisatasahassampi anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe: ‘amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ; tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno’ti. Iti sākāraṁ sauddesaṁ anekavihitaṁ pubbenivāsaṁ anussarati.


pli: Evaṁ bhāvitesu kho, bhikkhu, catūsu iddhipādesu evaṁ bahulīkatesu, dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti: ‘ime vata, bhonto, sattā kāyaduccaritena samannāgatā vacīduccaritena samannāgatā manoduccaritena samannāgatā ariyānaṁ upavādakā micchādiṭṭhikā micchādiṭṭhikammasamādānā; te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā. Ime vā pana, bhonto, sattā kāyasucaritena samannāgatā vacīsucaritena samannāgatā manosucaritena samannāgatā ariyānaṁ anupavādakā sammādiṭṭhikā sammādiṭṭhikammasamādānā; te kāyassa bhedā paraṁ maraṇā sugatiṁ saggaṁ lokaṁ upapannā’ti. Iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte, suvaṇṇe dubbaṇṇe, sugate duggate yathākammūpage satte pajānāti.


pli: Evaṁ bhāvitesu kho, bhikkhu, catūsu iddhipādesu evaṁ bahulīkatesu, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Paṭhamaṁ.


title_pli: Saṁyutta Nikāya 51.12 2. Pāsādakampanavagga

pli: Saṁyutta Nikāya 51.12


pli: 2. Pāsādakampanavagga


pli: Mahapphalasutta


pli: “Cattārome, bhikkhave, iddhipādā bhāvitā bahulīkatā mahapphalā honti mahānisaṁsā.


pli: Kathaṁ bhāvitā ca, bhikkhave, cattāro iddhipādā kathaṁ bahulīkatā mahapphalā honti mahānisaṁsā?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti—


pli: iti me chando na ca atilīno bhavissati, na ca atippaggahito bhavissati, na ca ajjhattaṁ saṅkhitto bhavissati, na ca bahiddhā vikkhitto bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ, yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: Vīriyasamādhi …pe…


pli: cittasamādhi …


pli: iti me vīmaṁsā na ca atilīnā bhavissati, na ca atippaggahitā bhavissati, na ca ajjhattaṁ saṅkhittā bhavissati, na ca bahiddhā vikkhittā bhavissati.


pli: Evaṁ bhāvitā kho, bhikkhave, cattāro iddhipādā evaṁ bahulīkatā mahapphalā honti mahānisaṁsā.


pli: Evaṁ bhāvitesu kho, bhikkhave, bhikkhu catūsu iddhipādesu evaṁ bahulīkatesu anekavihitaṁ iddhividhaṁ paccanubhoti—ekopi hutvā bahudhā hoti …pe… yāva brahmalokāpi kāyena vasaṁ vatteti …pe….


pli: Evaṁ bhāvitesu kho, bhikkhave, bhikkhu catūsu iddhipādesu evaṁ bahulīkatesu, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Dutiyaṁ.


title_pli: Saṁyutta Nikāya 51.13 2. Pāsādakampanavagga

pli: Saṁyutta Nikāya 51.13


pli: 2. Pāsādakampanavagga


pli: Chandasamādhisutta


pli: “Chandañce, bhikkhave, bhikkhu nissāya labhati samādhiṁ, labhati cittassa ekaggataṁ—


pli: ayaṁ vuccati chandasamādhi.


pli: So anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Uppannānaṁ pāpakānaṁ akusalānaṁ dhammānaṁ pahānāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Anuppannānaṁ kusalānaṁ dhammānaṁ uppādāya chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Ime vuccanti ‘padhānasaṅkhārā’ti.


pli: Iti ayañca chando, ayañca chandasamādhi, ime ca padhānasaṅkhārā—


pli: ayaṁ vuccati, bhikkhave, chandasamādhippadhānasaṅkhārasamannāgato iddhipādo.


pli: Vīriyañce, bhikkhave, bhikkhu nissāya labhati samādhiṁ, labhati cittassa ekaggataṁ—


pli: ayaṁ vuccati ‘vīriyasamādhi’.


pli: So anuppannānaṁ …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā chandaṁ janeti vāyamati vīriyaṁ ārabhati cittaṁ paggaṇhāti padahati.


pli: Iti idañca vīriyaṁ, ayañca vīriyasamādhi, ime ca padhānasaṅkhārā—


pli: ayaṁ vuccati, bhikkhave, vīriyasamādhippadhānasaṅkhārasamannāgato iddhipādo.


pli: Cittañce, bhikkhave, bhikkhu nissāya labhati samādhiṁ, labhati cittassa ekaggataṁ—


pli: ayaṁ vuccati ‘cittasamādhi’.


pli: So anuppannānaṁ pāpakānaṁ …pe…


pli: Iti idañca cittaṁ, ayañca cittasamādhi, ime ca padhānasaṅkhārā—


pli: ayaṁ vuccati, bhikkhave, cittasamādhippadhānasaṅkhārasamannāgato iddhipādo.


pli: Vīmaṁsañce, bhikkhave, bhikkhu nissāya labhati samādhiṁ, labhati cittassa ekaggataṁ—


pli: ayaṁ vuccati ‘vīmaṁsāsamādhi’.


pli: So anuppannānaṁ pāpakānaṁ akusalānaṁ dhammānaṁ anuppādāya chandaṁ janeti vāyamati vīriyaṁ ārabhati cittaṁ paggaṇhāti padahati …pe…


pli: Ime vuccanti ‘padhānasaṅkhārā’ti.


pli: Iti ayañca vīmaṁsā, ayañca vīmaṁsāsamādhi, ime ca padhānasaṅkhārā—


pli: ayaṁ vuccati, bhikkhave, vīmaṁsāsamādhippadhānasaṅkhārasamannāgato iddhipādo”ti.


pli: Tatiyaṁ.


title_pli: Saṁyutta Nikāya 51.14 2. Pāsādakampanavagga

pli: Saṁyutta Nikāya 51.14


pli: 2. Pāsādakampanavagga


pli: Moggallānasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati pubbārāme migāramātupāsāde.


pli: Tena kho pana samayena sambahulā bhikkhū heṭṭhāmigāramātupāsāde viharanti uddhatā unnaḷā capalā mukharā vikiṇṇavācā muṭṭhassatino asampajānā asamāhitā bhantacittā pākatindriyā.


pli: Atha kho bhagavā āyasmantaṁ mahāmoggallānaṁ āmantesi:


pli: “ete kho, moggallāna, sabrahmacārino heṭṭhāmigāramātupāsāde viharanti uddhatā unnaḷā capalā mukharā vikiṇṇavācā muṭṭhassatino asampajānā asamāhitā bhantacittā pākatindriyā.


pli: Gaccha, moggallāna, te bhikkhū saṁvejehī”ti.


pli: “Evaṁ, bhante”ti kho āyasmā mahāmoggallāno bhagavato paṭissutvā tathārūpaṁ iddhābhisaṅkhāraṁ abhisaṅkhāresi yathā pādaṅguṭṭhakena migāramātupāsādaṁ saṅkampesi sampakampesi sampacālesi.


pli: Atha kho te bhikkhū saṁviggā lomahaṭṭhajātā ekamantaṁ aṭṭhaṁsu:


pli: “acchariyaṁ vata bho, abbhutaṁ vata bho.


pli: Nivātañca vata ayañca migāramātupāsādo gambhīranemo sunikhāto acalo asampakampī, atha ca pana saṅkampito sampakampito sampacālito”ti.


pli: Atha kho bhagavā yena te bhikkhū tenupasaṅkami; upasaṅkamitvā te bhikkhū bhagavā etadavoca:


pli: “kiṁ nu tumhe, bhikkhave, saṁviggā lomahaṭṭhajātā ekamantaṁ ṭhitā”ti?


pli: “Acchariyaṁ, bhante, abbhutaṁ bhante.


pli: “Tumheva kho, bhikkhave, saṁvejetukāmena moggallānena bhikkhunā pādaṅguṭṭhakena migāramātupāsādo, saṅkampito sampakampito sampacālito.


pli: Taṁ kiṁ maññatha, bhikkhave,


pli: katamesaṁ dhammānaṁ bhāvitattā bahulīkatattā moggallāno bhikkhu evaṁmahiddhiko evaṁmahānubhāvo”ti?


pli: “Bhagavaṁmūlakā no, bhante, dhammā, bhagavaṁnettikā bhagavaṁpaṭisaraṇā. Sādhu vata, bhante, bhagavantaṁyeva paṭibhātu etassa bhāsitassa attho. Bhagavato sutvā bhikkhū dhāressantī”ti.


pli: “Tena hi, bhikkhave, suṇātha.


pli: Catunnaṁ kho, bhikkhave, iddhipādānaṁ bhāvitattā bahulīkatattā moggallāno bhikkhu evaṁmahiddhiko evaṁmahānubhāvo.


pli: Katamesaṁ catunnaṁ?


pli: Idha, bhikkhave, moggallāno bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: iti me vīmaṁsā na ca atilīnā bhavissati, na ca atippaggahitā bhavissati;


pli: na ca ajjhattaṁ saṅkhittā bhavissati, na ca bahiddhā vikkhittā bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ, yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā moggallāno bhikkhu evaṁmahiddhiko evaṁmahānubhāvo.


pli: Imesañca pana, bhikkhave, catunnaṁ iddhipādānaṁ bhāvitattā bahulīkatattā moggallāno bhikkhu anekavihitaṁ iddhividhaṁ paccanubhoti …pe… yāva brahmalokāpi kāyena vasaṁ vatteti …pe…


pli: imesañca pana, bhikkhave, catunnaṁ iddhipādānaṁ bhāvitattā bahulīkatattā moggallāno bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Catutthaṁ.


title_pli: Saṁyutta Nikāya 51.15 2. Pāsādakampanavagga

pli: Saṁyutta Nikāya 51.15


pli: 2. Pāsādakampanavagga


pli: Uṇṇābhabrāhmaṇasutta


pli: Evaṁ me sutaṁ—


pli: ekaṁ samayaṁ āyasmā ānando kosambiyaṁ viharati ghositārāme.


pli: Atha kho uṇṇābho brāhmaṇo yenāyasmā ānando tenupasaṅkami; upasaṅkamitvā āyasmatā ānandena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho uṇṇābho brāhmaṇo āyasmantaṁ ānandaṁ etadavoca:


pli: “kimatthiyaṁ nu kho, bho ānanda, samaṇe gotame brahmacariyaṁ vussatī”ti?


pli: “Chandappahānatthaṁ kho, brāhmaṇa, bhagavati brahmacariyaṁ vussatī”ti.


pli: “Atthi pana, bho ānanda, maggo atthi paṭipadā etassa chandassa pahānāyā”ti?


pli: “Atthi kho, brāhmaṇa, maggo, atthi paṭipadā etassa chandassa pahānāyā”ti.


pli: “Katamo pana, bho ānanda, maggo katamā paṭipadā etassa chandassa pahānāyā”ti?


pli: “Idha, brāhmaṇa, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ayaṁ kho, brāhmaṇa, maggo ayaṁ paṭipadā etassa chandassa pahānāyā”ti.


pli: “Evaṁ sante, bho ānanda, santakaṁ hoti no asantakaṁ.


pli: Chandeneva chandaṁ pajahissatīti—netaṁ ṭhānaṁ vijjati”.


pli: “Tena hi, brāhmaṇa, taññevettha paṭipucchissāmi. Yathā te khameyya tathā taṁ byākareyyāsi.


pli: Taṁ kiṁ maññasi, brāhmaṇa,


pli: ahosi te pubbe chando ‘ārāmaṁ gamissāmī’ti?


pli: Tassa te ārāmagatassa yo tajjo chando so paṭippassaddho”ti?


pli: “Evaṁ, bho”.


pli: “Ahosi te pubbe vīriyaṁ ‘ārāmaṁ gamissāmī’ti?


pli: Tassa te ārāmagatassa yaṁ tajjaṁ vīriyaṁ taṁ paṭippassaddhan”ti?


pli: “Ahosi te pubbe cittaṁ ‘ārāmaṁ gamissāmī’ti?


pli: Tassa te ārāmagatassa yaṁ tajjaṁ cittaṁ taṁ paṭippassaddhan”ti?


pli: “Ahosi te pubbe vīmaṁsā ‘ārāmaṁ gamissāmī’ti?


pli: Tassa te ārāmagatassa yā tajjā vīmaṁsā sā paṭippassaddhā”ti?


pli: “Evameva kho, brāhmaṇa, yo so bhikkhu arahaṁ khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto, tassa yo pubbe chando ahosi arahattappattiyā, arahattappatte yo tajjo chando so paṭippassaddho;


pli: yaṁ pubbe vīriyaṁ ahosi arahattappattiyā, arahattappatte yaṁ tajjaṁ vīriyaṁ taṁ paṭippassaddhaṁ;


pli: yaṁ pubbe cittaṁ ahosi arahattappattiyā, arahattappatte yaṁ tajjaṁ cittaṁ taṁ paṭippassaddhaṁ;


pli: yā pubbe vīmaṁsā ahosi arahattappattiyā, arahattappatte yā tajjā vīmaṁsā sā paṭippassaddhā.


pli: iti evaṁ sante, santakaṁ vā hoti no asantakaṁ vā”ti?


pli: “Addhā, bho ānanda, evaṁ sante, santakaṁ hoti no asantakaṁ.


pli: Abhikkantaṁ, bho ānanda, abhikkantaṁ, bho ānanda.


pli: Seyyathāpi, bho ānanda, nikkujjitaṁ vā ukkujjeyya, paṭicchannaṁ vā vivareyya, mūḷhassa vā maggaṁ ācikkheyya, andhakāre vā telapajjotaṁ dhāreyya: ‘cakkhumanto rūpāni dakkhantī’ti; evamevaṁ bhotā ānandena anekapariyāyena dhammo pakāsito.


pli: Esāhaṁ, bho ānanda, taṁ bhavantaṁ gotamaṁ saraṇaṁ gacchāmi dhammañca bhikkhusaṅghañca.


pli: Upāsakaṁ maṁ bhavaṁ ānando dhāretu ajjatagge pāṇupetaṁ saraṇaṁ gatan”ti.


pli: Pañcamaṁ.


title_pli: Saṁyutta Nikāya 51.16 2. Pāsādakampanavagga

pli: Saṁyutta Nikāya 51.16


pli: 2. Pāsādakampanavagga


pli: Paṭhamasamaṇabrāhmaṇasutta


pli: “Ye hi keci, bhikkhave, atītamaddhānaṁ samaṇā vā brāhmaṇā vā mahiddhikā ahesuṁ mahānubhāvā, sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā mahiddhikā bhavissanti mahānubhāvā, sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi samaṇā vā brāhmaṇā vā mahiddhikā mahānubhāvā, sabbe te catunnaṁ iddhipādānaṁ bhāvitattā bahulīkatattā.


pli: Katamesaṁ catunnaṁ?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: Ye hi keci, bhikkhave, atītamaddhānaṁ samaṇā vā brāhmaṇā vā mahiddhikā ahesuṁ mahānubhāvā, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā mahiddhikā bhavissanti mahānubhāvā, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi samaṇā vā brāhmaṇā vā mahiddhikā mahānubhāvā, sabbe te imesaṁyeva catunnaṁ iddhipādānaṁ bhāvitattā bahulīkatattā”ti.


pli: Chaṭṭhaṁ.


title_pli: Saṁyutta Nikāya 51.17 2. Pāsādakampanavagga

pli: Saṁyutta Nikāya 51.17


pli: Dutiyasamaṇabrāhmaṇasutta


pli: “Ye hi keci, bhikkhave, atītamaddhānaṁ samaṇā vā brāhmaṇā vā anekavihitaṁ iddhividhaṁ paccanubhosuṁ—ekopi hutvā bahudhā ahesuṁ, bahudhāpi hutvā eko ahesuṁ; āvibhāvaṁ, tirobhāvaṁ; tirokuṭṭaṁ tiropākāraṁ tiropabbataṁ asajjamānā agamaṁsu, seyyathāpi ākāse; pathaviyāpi ummujjanimujjaṁ akaṁsu, seyyathāpi udake; udakepi abhijjamāne agamaṁsu, seyyathāpi pathaviyaṁ; ākāsepi pallaṅkena kamiṁsu, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimasiṁsu parimajjiṁsu; yāva brahmalokāpi kāyena vasaṁ vattesuṁ,


pli: sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā anekavihitaṁ iddhividhaṁ paccanubhossanti—ekopi hutvā bahudhā bhavissanti, bahudhāpi hutvā eko bhavissanti; āvibhāvaṁ, tirobhāvaṁ; tirokuṭṭaṁ tiropākāraṁ tiropabbataṁ asajjamānā gamissanti, seyyathāpi ākāse; pathaviyāpi ummujjanimujjaṁ karissanti, seyyathāpi udake; udakepi abhijjamāne gamissanti, seyyathāpi pathaviyaṁ; ākāsepi pallaṅkena kamissanti, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimasissanti parimajjissanti; yāva brahmalokāpi kāyena vasaṁ vattissanti,


pli: Ye hi keci, bhikkhave, etarahi samaṇā vā brāhmaṇā vā anekavihitaṁ iddhividhaṁ paccanubhonti—ekopi hutvā bahudhā honti, bahudhāpi hutvā eko honti; āvibhāvaṁ, tirobhāvaṁ; tirokuṭṭaṁ tiropākāraṁ tiropabbataṁ asajjamānā gacchanti, seyyathāpi ākāse; pathaviyāpi ummujjanimujjaṁ karonti, seyyathāpi udake; udakepi abhijjamāne gacchanti, seyyathāpi pathaviyaṁ; ākāsepi pallaṅkena kamanti, seyyathāpi pakkhī sakuṇo; imepi candimasūriye evaṁmahiddhike evaṁmahānubhāve pāṇinā parimasanti parimajjanti; yāva brahmalokāpi kāyena vasaṁ vattenti,


pli: sabbe te catunnaṁ iddhipādānaṁ bhāvitattā bahulīkatattāti.


pli: Ye hi keci, bhikkhave, atītamaddhānaṁ samaṇā vā brāhmaṇā vā anekavihitaṁ iddhividhaṁ paccanubhosuṁ—ekopi hutvā bahudhā ahesuṁ …pe… yāva brahmalokāpi kāyena vasaṁ vattesuṁ,


pli: sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā anekavihitaṁ iddhividhaṁ paccanubhossanti—ekopi hutvā bahudhā bhavissanti …pe… yāva brahmalokāpi kāyena vasaṁ vattissanti,


pli: Ye hi keci, bhikkhave, etarahi samaṇā vā brāhmaṇā vā anekavihitaṁ iddhividhaṁ paccanubhonti—ekopi hutvā bahudhā honti …pe… yāva brahmalokāpi kāyena vasaṁ vattenti,


pli: sabbe te imesaṁyeva catunnaṁ iddhipādānaṁ bhāvitattā bahulīkatattā”ti.


pli: Sattamaṁ.


title_pli: Saṁyutta Nikāya 51.18 2. Pāsādakampanavagga

pli: Saṁyutta Nikāya 51.18


pli: 2. Pāsādakampanavagga


pli: Bhikkhusutta


pli: “Catunnaṁ, bhikkhave, iddhipādānaṁ bhāvitattā bahulīkatattā bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Katamesaṁ catunnaṁ?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Aṭṭhamaṁ.


title_pli: Saṁyutta Nikāya 51.19 2. Pāsādakampanavagga

pli: Saṁyutta Nikāya 51.19


pli: Iddhādidesanāsutta


pli: “Iddhiṁ vo, bhikkhave, desessāmi iddhipādañca iddhipādabhāvanañca iddhipādabhāvanāgāminiñca paṭipadaṁ.


pli: Taṁ suṇātha.


pli: Katamā ca, bhikkhave, iddhi?


pli: Idha, bhikkhave, bhikkhu anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti …pe… yāva brahmalokāpi kāyena vasaṁ vatteti—


pli: ayaṁ vuccati, bhikkhave, iddhi.


pli: Katamo ca, bhikkhave, iddhipādo?


pli: Yo so, bhikkhave, maggo yā paṭipadā iddhilābhāya iddhipaṭilābhāya saṁvattati—


pli: ayaṁ vuccati, bhikkhave, iddhipādo.


pli: Katamā ca, bhikkhave, iddhipādabhāvanā?


pli: ayaṁ vuccati, bhikkhave, iddhipādabhāvanā.


pli: Katamā ca, bhikkhave, iddhipādabhāvanāgāminī paṭipadā?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi—


pli: ayaṁ vuccati, bhikkhave, iddhipādabhāvanāgāminī paṭipadā”ti.


pli: Navamaṁ.


title_pli: Saṁyutta Nikāya 51.2 1. Cāpālavagga

pli: Saṁyutta Nikāya 51.2


pli: 1. Cāpālavagga


pli: Viraddhasutta


pli: “Yesaṁ kesañci, bhikkhave, cattāro iddhipādā viraddhā, viraddho tesaṁ ariyo maggo sammā dukkhakkhayagāmī.


pli: Yesaṁ kesañci, bhikkhave, cattāro iddhipādā āraddhā, āraddho tesaṁ ariyo maggo sammā dukkhakkhayagāmī.


pli: Katame cattāro?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …pe…


pli: Yesaṁ kesañci, bhikkhave, ime cattāro iddhipādā viraddhā, viraddho tesaṁ ariyo maggo sammā dukkhakkhayagāmī.


pli: Yesaṁ kesañci, bhikkhave, ime cattāro iddhipādā āraddhā, āraddho tesaṁ ariyo maggo sammā dukkhakkhayagāmī”ti.


pli: Dutiyaṁ.


title_pli: Saṁyutta Nikāya 51.20 2. Pāsādakampanavagga

pli: Saṁyutta Nikāya 51.20


pli: 2. Pāsādakampanavagga


pli: Vibhaṅgasutta


pli: “Cattārome, bhikkhave, iddhipādā bhāvitā bahulīkatā mahapphalā honti mahānisaṁsā”.


pli: Kathaṁ bhāvitā ca, bhikkhave, cattāro iddhipādā kathaṁ bahulīkatā mahapphalā honti mahānisaṁsā?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti—


pli: iti me chando na ca atilīno bhavissati, na ca atippaggahito bhavissati, na ca ajjhattaṁ saṅkhitto bhavissati, na ca bahiddhā vikkhitto bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: Vīriyasamādhi …pe…


pli: cittasamādhi …


pli: iti me vīmaṁsā na ca atilīnā bhavissati, na ca atippaggahitā bhavissati, na ca ajjhattaṁ saṅkhittā bhavissati, na ca bahiddhā vikkhittā bhavissati.


pli: yathā divā tathā rattiṁ, yathā rattiṁ tathā divā.


pli: Katamo ca, bhikkhave, atilīno chando?


pli: Yo, bhikkhave, chando kosajjasahagato kosajjasampayutto—


pli: ayaṁ vuccati, bhikkhave, atilīno chando.


pli: Katamo ca, bhikkhave, atippaggahito chando?


pli: Yo, bhikkhave, chando uddhaccasahagato uddhaccasampayutto—


pli: ayaṁ vuccati, bhikkhave, atippaggahito chando.


pli: Katamo ca, bhikkhave, ajjhattaṁ saṅkhitto chando?


pli: Yo, bhikkhave, chando thinamiddhasahagato thinamiddhasampayutto—


pli: ayaṁ vuccati, bhikkhave, ajjhattaṁ saṅkhitto chando.


pli: Katamo ca, bhikkhave, bahiddhā vikkhitto chando?


pli: Yo, bhikkhave, chando bahiddhā pañca kāmaguṇe ārabbha anuvikkhitto anuvisaṭo—


pli: ayaṁ vuccati, bhikkhave, bahiddhā vikkhitto chando.


pli: Kathañca, bhikkhave, bhikkhu pacchāpuresaññī ca viharati—


pli: yathā pure tathā pacchā, yathā pacchā tathā pure?


pli: Idha, bhikkhave, bhikkhuno pacchāpuresaññā suggahitā hoti sumanasikatā sūpadhāritā suppaṭividdhā paññāya.


pli: Evaṁ kho, bhikkhave, bhikkhu pacchāpuresaññī ca viharati—


pli: yathā pure tathā pacchā, yathā pacchā tathā pure.


pli: Kathañca, bhikkhave, bhikkhu yathā adho tathā uddhaṁ, yathā uddhaṁ tathā adho viharati?


pli: Idha, bhikkhave, bhikkhu imameva kāyaṁ uddhaṁ pādatalā adho kesamatthakā tacapariyantaṁ pūraṁ nānappakārassa asucino paccavekkhati:


pli: ‘atthi imasmiṁ kāye kesā lomā nakhā dantā taco maṁsaṁ nhāru aṭṭhi aṭṭhimiñjaṁ vakkaṁ hadayaṁ yakanaṁ kilomakaṁ pihakaṁ papphāsaṁ antaṁ antaguṇaṁ udariyaṁ karīsaṁ pittaṁ semhaṁ pubbo lohitaṁ sedo medo assu vasā kheḷo siṅghāṇikā lasikā muttan’ti.


pli: Evaṁ kho, bhikkhave, bhikkhu yathā adho tathā uddhaṁ, yathā uddhaṁ tathā adho viharati.


pli: Kathañca, bhikkhave, bhikkhu yathā divā tathā rattiṁ, yathā rattiṁ tathā divā viharati?


pli: Idha, bhikkhave, bhikkhu yehi ākārehi yehi liṅgehi yehi nimittehi divā chandasamādhippadhānasaṅkhārasamannāgataṁ iddhipādaṁ bhāveti, so tehi ākārehi tehi liṅgehi tehi nimittehi rattiṁ chandasamādhippadhānasaṅkhārasamannāgataṁ iddhipādaṁ bhāveti;


pli: yehi vā pana ākārehi yehi liṅgehi yehi nimittehi rattiṁ chandasamādhippadhānasaṅkhārasamannāgataṁ iddhipādaṁ bhāveti, so tehi ākārehi tehi liṅgehi tehi nimittehi divā chandasamādhippadhānasaṅkhārasamannāgataṁ iddhipādaṁ bhāveti.


pli: Evaṁ kho, bhikkhave, bhikkhu yathā divā tathā rattiṁ, yathā rattiṁ tathā divā viharati.


pli: Kathañca, bhikkhave, bhikkhu vivaṭena cetasā apariyonaddhena sappabhāsaṁ cittaṁ bhāveti?


pli: Idha, bhikkhave, bhikkhuno ālokasaññā suggahitā hoti divāsaññā svādhiṭṭhitā.


pli: Evaṁ kho, bhikkhave, bhikkhu vivaṭena cetasā apariyonaddhena sappabhāsaṁ cittaṁ bhāveti.


pli: Katamañca, bhikkhave, atilīnaṁ vīriyaṁ?


pli: Yaṁ, bhikkhave, vīriyaṁ kosajjasahagataṁ kosajjasampayuttaṁ—


pli: idaṁ vuccati, bhikkhave, atilīnaṁ vīriyaṁ.


pli: Katamañca, bhikkhave, atippaggahitaṁ vīriyaṁ?


pli: Yaṁ, bhikkhave, vīriyaṁ uddhaccasahagataṁ uddhaccasampayuttaṁ—


pli: idaṁ vuccati, bhikkhave, atippaggahitaṁ vīriyaṁ.


pli: Katamañca, bhikkhave, ajjhattaṁ saṅkhittaṁ vīriyaṁ?


pli: Yaṁ, bhikkhave, vīriyaṁ thinamiddhasahagataṁ thinamiddhasampayuttaṁ—


pli: idaṁ vuccati, bhikkhave, ajjhattaṁ saṅkhittaṁ vīriyaṁ.


pli: Katamañca, bhikkhave, bahiddhā vikkhittaṁ vīriyaṁ?


pli: Yaṁ, bhikkhave, vīriyaṁ bahiddhā pañca kāmaguṇe ārabbha anuvikkhittaṁ anuvisaṭaṁ—idaṁ vuccati, bhikkhave, bahiddhā vikkhittaṁ vīriyaṁ …pe….


pli: Katamañca, bhikkhave, atilīnaṁ cittaṁ?


pli: Yaṁ, bhikkhave, cittaṁ kosajjasahagataṁ kosajjasampayuttaṁ—


pli: idaṁ vuccati, bhikkhave, atilīnaṁ cittaṁ.


pli: Katamañca, bhikkhave, atippaggahitaṁ cittaṁ?


pli: Yaṁ, bhikkhave, cittaṁ uddhaccasahagataṁ uddhaccasampayuttaṁ—


pli: idaṁ vuccati, bhikkhave, atippaggahitaṁ cittaṁ.


pli: Katamañca, bhikkhave, ajjhattaṁ saṅkhittaṁ cittaṁ?


pli: Yaṁ, bhikkhave, cittaṁ thinamiddhasahagataṁ thinamiddhasampayuttaṁ—


pli: idaṁ vuccati, bhikkhave, ajjhattaṁ saṅkhittaṁ cittaṁ.


pli: Katamañca, bhikkhave, bahiddhā vikkhittaṁ cittaṁ?


pli: Yaṁ, bhikkhave, cittaṁ bahiddhā pañca kāmaguṇe ārabbha anuvikkhittaṁ anuvisaṭaṁ—


pli: idaṁ vuccati, bhikkhave, bahiddhā vikkhittaṁ cittaṁ …pe…


pli: evaṁ kho, bhikkhave, bhikkhu vivaṭena cetasā apariyonaddhena sappabhāsaṁ cittaṁ bhāveti.


pli: Katamā ca, bhikkhave, atilīnā vīmaṁsā?


pli: Yā, bhikkhave, vīmaṁsā kosajjasahagatā kosajjasampayuttā—


pli: ayaṁ vuccati, bhikkhave, atilīnā vīmaṁsā.


pli: Katamā ca, bhikkhave, atippaggahitā vīmaṁsā?


pli: Yā, bhikkhave, vīmaṁsā uddhaccasahagatā uddhaccasampayuttā—


pli: ayaṁ vuccati, bhikkhave, atippaggahitā vīmaṁsā.


pli: Katamā ca, bhikkhave, ajjhattaṁ saṅkhittā vīmaṁsā?


pli: Yā, bhikkhave, vīmaṁsā thinamiddhasahagatā thinamiddhasampayuttā—


pli: ayaṁ vuccati, bhikkhave, ajjhattaṁ saṅkhittā vīmaṁsā.


pli: Katamā ca, bhikkhave, bahiddhā vikkhittā vīmaṁsā?


pli: Yā, bhikkhave, vīmaṁsā bahiddhā pañca kāmaguṇe ārabbha anuvikkhittā anuvisaṭā—


pli: ayaṁ vuccati, bhikkhave, bahiddhā vikkhittā vīmaṁsā …pe…


pli: Evaṁ bhāvitā kho, bhikkhave, cattāro iddhipādā evaṁ bahulīkatā mahapphalā honti mahānisaṁsā.


pli: Evaṁ bhāvitesu kho, bhikkhave, bhikkhu catūsu iddhipādesu evaṁ bahulīkatesu, anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti …pe… yāva brahmalokāpi kāyena vasaṁ vatteti.


pli: Evaṁ bhāvitesu kho, bhikkhave, bhikkhu catūsu iddhipādesu evaṁ bahulīkatesu, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Dasamaṁ.


pli: Pāsādakampanavaggo dutiyo.


pli: Tassuddānaṁ


pli: Pubbaṁ mahapphalaṁ chandaṁ,


pli: Moggallānañca uṇṇābhaṁ;


pli: Dve samaṇabrāhmaṇā bhikkhu,


pli: Desanā vibhaṅgena cāti.


title_pli: Saṁyutta Nikāya 51.21 3. Ayoguḷavagga

pli: Saṁyutta Nikāya 51.21


pli: 3. Ayoguḷavagga


pli: Maggasutta


pli: Sāvatthinidānaṁ.


pli: “Pubbeva me, bhikkhave, sambodhā anabhisambuddhassa bodhisattasseva sato etadahosi:


pli: ‘ko nu kho maggo, kā paṭipadā iddhipādabhāvanāyā’ti?


pli: Tassa mayhaṁ, bhikkhave, etadahosi:


pli: ‘idha bhikkhu chandasamādhippadhānasaṅkhārasamannāgataṁ iddhipādaṁ bhāveti—


pli: iti me chando na ca atilīno bhavissati, na ca atippaggahito bhavissati, na ca ajjhattaṁ saṅkhitto bhavissati, na ca bahiddhā vikkhitto bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ, yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: Vīriyasamādhi …pe…


pli: cittasamādhi …


pli: iti me vīmaṁsā na ca atilīnā bhavissati, na ca atippaggahitā bhavissati, na ca ajjhattaṁ saṅkhittā bhavissati, na ca bahiddhā vikkhittā bhavissati.


pli: yathā divā tathā rattiṁ yathā rattiṁ tathā divā’—


pli: iti vivaṭena cetasā apariyonaddhena sappabhāsaṁ cittaṁ bhāveti.


pli: Evaṁ bhāvitesu kho, bhikkhave, bhikkhu catūsu iddhipādesu evaṁ bahulīkatesu anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti …pe… yāva brahmalokāpi kāyena vasaṁ vatteti.


pli: Evaṁ bhāvitesu kho, bhikkhave, bhikkhu catūsu iddhipādesu evaṁ bahulīkatesu, āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Paṭhamaṁ.


pli: (Chapi abhiññāyo vitthāretabbā.)


title_pli: Saṁyutta Nikāya 51.22 3. Ayoguḷavagga

pli: Saṁyutta Nikāya 51.22


pli: 3. Ayoguḷavagga


pli: Ayoguḷasutta


pli: Sāvatthinidānaṁ.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “abhijānāti nu kho, bhante, bhagavā iddhiyā manomayena kāyena brahmalokaṁ upasaṅkamitā”ti?


pli: “Abhijānāmi khvāhaṁ, ānanda, iddhiyā manomayena kāyena brahmalokaṁ upasaṅkamitā”ti.


pli: “Abhijānāti pana, bhante, bhagavā iminā cātumahābhūtikena kāyena iddhiyā brahmalokaṁ upasaṅkamitā”ti?


pli: “Abhijānāmi khvāhaṁ, ānanda, iminā cātumahābhūtikena kāyena iddhiyā brahmalokaṁ upasaṅkamitā”ti.


pli: “Yañca kho omāti, bhante, bhagavā iddhiyā manomayena kāyena brahmalokaṁ upasaṅkamituṁ, yañca kho abhijānāti, bhante, bhagavā iminā cātumahābhūtikena kāyena iddhiyā brahmalokaṁ upasaṅkamitā, tayidaṁ, bhante, bhagavato acchariyañceva abbhutañcā”ti.


pli: “Acchariyā ceva, ānanda, tathāgatā acchariyadhammasamannāgatā ca, abbhutā ceva, ānanda, tathāgatā abbhutadhammasamannāgatā ca.


pli: Yasmiṁ, ānanda, samaye tathāgato kāyampi citte samodahati cittampi kāye samodahati, sukhasaññañca lahusaññañca kāye okkamitvā viharati;


pli: tasmiṁ, ānanda, samaye tathāgatassa kāyo lahutaro ceva hoti mudutaro ca kammaniyataro ca pabhassarataro ca.


pli: Seyyathāpi, ānanda, ayoguḷo divasaṁ santatto lahutaro ceva hoti mudutaro ca kammaniyataro ca pabhassarataro ca;


pli: evameva kho, ānanda, yasmiṁ samaye tathāgato kāyampi citte samodahati, cittampi kāye samodahati, sukhasaññañca lahusaññañca kāye okkamitvā viharati;


pli: Yasmiṁ, ānanda, samaye tathāgato kāyampi citte samodahati, cittampi kāye samodahati, sukhasaññañca lahusaññañca kāye okkamitvā viharati;


pli: tasmiṁ, ānanda, samaye tathāgatassa kāyo appakasireneva pathaviyā vehāsaṁ abbhuggacchati,


pli: so anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti …pe… yāva brahmalokāpi kāyena vasaṁ vatteti.


pli: Seyyathāpi, ānanda, tūlapicu vā kappāsapicu vā lahuko vātūpādāno appakasireneva pathaviyā vehāsaṁ abbhuggacchati;


pli: so anekavihitaṁ iddhividhaṁ paccanubhoti—ekopi hutvā bahudhā hoti …pe… yāva brahmalokāpi kāyena vasaṁ vattetī”ti.


pli: Dutiyaṁ.


title_pli: Saṁyutta Nikāya 51.23 3. Ayoguḷavagga

pli: Saṁyutta Nikāya 51.23


pli: 3. Ayoguḷavagga


pli: Bhikkhusutta


pli: “Cattārome, bhikkhave, iddhipādā.


pli: Katame cattāro?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ime kho, bhikkhave, cattāro iddhipādā.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Tatiyaṁ.


title_pli: Saṁyutta Nikāya 51.24 3. Ayoguḷavagga

pli: Saṁyutta Nikāya 51.24


pli: Suddhikasutta


pli: ime kho, bhikkhave, cattāro iddhipādā”ti.


pli: Catutthaṁ.


title_pli: Saṁyutta Nikāya 51.25 3. Ayoguḷavagga

pli: Saṁyutta Nikāya 51.25


pli: Paṭhamaphalasutta


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā bhikkhunā dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Pañcamaṁ.


title_pli: Saṁyutta Nikāya 51.26 3. Ayoguḷavagga

pli: Saṁyutta Nikāya 51.26


pli: 3. Ayoguḷavagga


pli: Dutiyaphalasutta


pli: “Cattārome, bhikkhave, iddhipādā.


pli: Katame cattāro?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ime kho, bhikkhave, cattāro iddhipādā.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā satta phalā sattānisaṁsā pāṭikaṅkhā.


pli: Katame satta phalā sattānisaṁsā?


pli: Diṭṭheva dhamme paṭikacca aññaṁ ārādheti


pli: no ce diṭṭheva dhamme paṭikacca aññaṁ ārādheti; atha maraṇakāle aññaṁ ārādheti,


pli: no ce diṭṭheva dhamme paṭikacca aññaṁ ārādheti, no ce maraṇakāle aññaṁ ārādheti; atha pañcannaṁ orambhāgiyānaṁ saṁyojanānaṁ parikkhayā antarāparinibbāyī hoti, upahaccaparinibbāyī hoti, asaṅkhāraparinibbāyī hoti, sasaṅkhāraparinibbāyī hoti, uddhaṁsoto hoti akaniṭṭhagāmī.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā ime satta phalā sattānisaṁsā pāṭikaṅkhā”ti.


pli: Chaṭṭhaṁ.


title_pli: Saṁyutta Nikāya 51.27 3. Ayoguḷavagga

pli: Saṁyutta Nikāya 51.27


pli: Paṭhamaānandasutta


pli: Sāvatthinidānaṁ.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Katamā nu kho, bhante, iddhi, katamo iddhipādo, katamā iddhipādabhāvanā, katamā iddhipādabhāvanāgāminī paṭipadā”ti?


pli: “Idhānanda, bhikkhu anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti …pe… yāva brahmalokāpi kāyena vasaṁ vatteti—


pli: ayaṁ vuccatānanda, iddhi.


pli: Katamo cānanda, iddhipādo?


pli: Yo, ānanda, maggo yā paṭipadā iddhilābhāya iddhipaṭilābhāya saṁvattati—


pli: ayaṁ vuccatānanda, iddhipādo.


pli: Katamā cānanda, iddhipādabhāvanā?


pli: Idhānanda, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ayaṁ vuccatānanda, iddhipādabhāvanā.


pli: Katamā cānanda, iddhipādabhāvanāgāminī paṭipadā?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi—


pli: ayaṁ vuccatānanda, iddhipādabhāvanāgāminī paṭipadā”ti.


pli: Sattamaṁ.


title_pli: Saṁyutta Nikāya 51.28 3. Ayoguḷavagga

pli: Saṁyutta Nikāya 51.28


pli: 3. Ayoguḷavagga


pli: Dutiyaānandasutta


pli: Ekamantaṁ nisinnaṁ kho āyasmantaṁ ānandaṁ bhagavā etadavoca:


pli: “katamā nu kho, ānanda, iddhi, katamo iddhipādo, katamā iddhipādabhāvanā, katamā iddhipādabhāvanāgāminī paṭipadā”ti?


pli: Bhagavaṁmūlakā no, bhante, dhammā bhagavaṁnettikā …pe….


pli: “Idhānanda, bhikkhu anekavihitaṁ iddhividhaṁ paccanubhoti—ekopi hutvā bahudhā hoti …pe… yāva brahmalokāpi kāyena vasaṁ vatteti—


pli: ayaṁ vuccatānanda, iddhi.


pli: Katamo cānanda, iddhipādo?


pli: Yo, ānanda, maggo yā paṭipadā iddhilābhāya iddhipaṭilābhāya saṁvattati—


pli: ayaṁ vuccatānanda, iddhipādo.


pli: Katamā cānanda, iddhipādabhāvanā?


pli: Idhānanda, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ayaṁ vuccatānanda, iddhipādabhāvanā.


pli: Katamā cānanda, iddhipādabhāvanāgāminī paṭipadā?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi—


pli: ayaṁ vuccatānanda, iddhipādabhāvanāgāminī paṭipadā”ti.


pli: Aṭṭhamaṁ.


title_pli: Saṁyutta Nikāya 51.29 3. Ayoguḷavagga

pli: Saṁyutta Nikāya 51.29


pli: 3. Ayoguḷavagga


pli: Paṭhamabhikkhusutta


pli: Atha kho sambahulā bhikkhū yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “katamā nu kho, bhante, iddhi, katamo iddhipādo, katamā iddhipādabhāvanā, katamā iddhipādabhāvanāgāminī paṭipadā”ti?


pli: “Idha, bhikkhave, bhikkhu anekavihitaṁ iddhividhaṁ paccanubhoti—ekopi hutvā bahudhā hoti …pe… yāva brahmalokāpi kāyena vasaṁ vatteti—


pli: ayaṁ vuccati, bhikkhave, iddhi.


pli: Katamo ca, bhikkhave, iddhipādo?


pli: Yo, bhikkhave, maggo, yā paṭipadā iddhilābhāya iddhipaṭilābhāya saṁvattati—


pli: ayaṁ vuccati, bhikkhave, iddhipādo.


pli: Katamā ca, bhikkhave, iddhipādabhāvanā?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ayaṁ vuccati, bhikkhave, iddhipādabhāvanā.


pli: Katamā ca, bhikkhave, iddhipādabhāvanāgāminī paṭipadā?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi—


pli: ayaṁ vuccati, bhikkhave, iddhipādabhāvanāgāminī paṭipadā”ti.


pli: Navamaṁ.


title_pli: Saṁyutta Nikāya 51.3 1. Cāpālavagga

pli: Saṁyutta Nikāya 51.3


pli: 1. Cāpālavagga


pli: Ariyasutta


pli: “Cattārome, bhikkhave, iddhipādā bhāvitā bahulīkatā ariyā niyyānikā niyyanti takkarassa sammā dukkhakkhayāya.


pli: Katame cattāro?


pli: cittasamādhi …pe…


pli: Ime kho, bhikkhave, cattāro iddhipādā bhāvitā bahulīkatā ariyā niyyānikā niyyanti takkarassa sammā dukkhakkhayāyā”ti.


pli: Tatiyaṁ.


title_pli: Saṁyutta Nikāya 51.30 3. Ayoguḷavagga

pli: Saṁyutta Nikāya 51.30


pli: 3. Ayoguḷavagga


pli: Dutiyabhikkhusutta


pli: Atha kho sambahulā bhikkhū yena bhagavā tenupasaṅkamiṁsu …pe…


pli: ekamantaṁ nisinne kho te bhikkhū bhagavā etadavoca:


pli: “katamā nu kho, bhikkhave, iddhi, katamo iddhipādo, katamā iddhipādabhāvanā, katamā iddhipādabhāvanāgāminī paṭipadā”ti?


pli: “Bhagavaṁmūlakā no, bhante, dhammā bhagavaṁnettikā …pe….


pli: “Katamā ca, bhikkhave, iddhi?


pli: Idha, bhikkhave, bhikkhu anekavihitaṁ iddhividhaṁ paccanubhoti—ekopi hutvā bahudhā hoti …pe… yāva brahmalokāpi kāyena vasaṁ vatteti—


pli: ayaṁ vuccati, bhikkhave, iddhi.


pli: Katamo ca, bhikkhave, iddhipādo?


pli: Yo, bhikkhave, maggo, yā paṭipadā iddhilābhāya iddhipaṭilābhāya saṁvattati—


pli: ayaṁ vuccati, bhikkhave, iddhipādo.


pli: Katamā ca, bhikkhave, iddhipādabhāvanā?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: ayaṁ vuccati, bhikkhave, iddhipādabhāvanā.


pli: Katamā ca, bhikkhave, iddhipādabhāvanāgāminī paṭipadā?


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi …pe… sammāsamādhi—


pli: ayaṁ vuccati, bhikkhave, iddhipādabhāvanāgāminī paṭipadā”ti.


pli: Dasamaṁ.


title_pli: Saṁyutta Nikāya 51.31 3. Ayoguḷavagga

pli: Saṁyutta Nikāya 51.31


pli: 3. Ayoguḷavagga


pli: Moggallānasutta


pli: Tatra kho bhagavā bhikkhū āmantesi:


pli: “Taṁ kiṁ maññatha, bhikkhave,


pli: katamesaṁ dhammānaṁ bhāvitattā bahulīkatattā moggallāno bhikkhu evaṁmahiddhiko evaṁmahānubhāvo”ti?


pli: “Bhagavaṁmūlakā no, bhante, dhammā bhagavaṁnettikā …pe…


pli: “catunnaṁ kho, bhikkhave, iddhipādānaṁ bhāvitattā bahulīkatattā moggallāno bhikkhu evaṁmahiddhiko evaṁmahānubhāvo.


pli: Katamesaṁ catunnaṁ?


pli: Idha, bhikkhave, moggallāno bhikkhu chandasamādhippadhānasaṅkhārasamannāgataṁ iddhipādaṁ bhāveti—


pli: iti me chando na ca atilīno bhavissati, na ca atippaggahito bhavissati, na ca ajjhattaṁ saṅkhitto bhavissati, na ca bahiddhā vikkhitto bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ, yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: Vīriyasamādhi …pe…


pli: cittasamādhi …


pli: iti me vīmaṁsā na ca atilīnā bhavissati, na ca atippaggahitā bhavissati, na ca ajjhattaṁ saṅkhittā bhavissati, na ca bahiddhā vikkhittā bhavissati …pe…


pli: iti vivaṭena cetasā apariyonaddhena sappabhāsaṁ cittaṁ bhāveti.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā moggallāno bhikkhu evaṁmahiddhiko evaṁmahānubhāvo.


pli: Imesañca pana, bhikkhave, catunnaṁ iddhipādānaṁ bhāvitattā bahulīkatattā moggallāno bhikkhu evaṁ anekavihitaṁ iddhividhaṁ paccanubhoti—ekopi hutvā bahudhā hoti, bahudhāpi hutvā eko hoti …pe… yāva brahmalokāpi kāyena vasaṁ vatteti.


pli: Imesañca pana, bhikkhave, catunnaṁ iddhipādānaṁ bhāvitattā bahulīkatattā moggallāno bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Ekādasamaṁ.


title_pli: Saṁyutta Nikāya 51.32 3. Ayoguḷavagga

pli: Saṁyutta Nikāya 51.32


pli: 3. Ayoguḷavagga


pli: Tathāgatasutta


pli: Tatra kho bhagavā bhikkhū āmantesi:


pli: “Taṁ kiṁ maññatha, bhikkhave,


pli: katamesaṁ dhammānaṁ bhāvitattā bahulīkatattā tathāgato evaṁmahiddhiko evaṁmahānubhāvo”ti?


pli: “Bhagavaṁmūlakā no, bhante, dhammā …pe…


pli: “catunnaṁ kho, bhikkhave, iddhipādānaṁ bhāvitattā bahulīkatattā tathāgato evaṁmahiddhiko evaṁmahānubhāvo.


pli: Katamesaṁ catunnaṁ?


pli: Idha, bhikkhave, tathāgato chandasamādhippadhānasaṅkhārasamannāgataṁ iddhipādaṁ bhāveti—


pli: iti me chando na ca atilīno bhavissati, na ca atippaggahito bhavissati, na ca ajjhattaṁ saṅkhitto bhavissati, na ca bahiddhā vikkhitto bhavissati.


pli: Pacchāpuresaññī ca viharati—


pli: yathā pure tathā pacchā, yathā pacchā tathā pure;


pli: yathā adho tathā uddhaṁ, yathā uddhaṁ tathā adho;


pli: yathā divā tathā rattiṁ, yathā rattiṁ tathā divā.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: Vīriyasamādhi …pe…


pli: cittasamādhi …


pli: iti me vīmaṁsā na ca atilīnā bhavissati, na ca atipaggahitā bhavissati, na ca ajjhattaṁ saṅkhittā bhavissati, na ca bahiddhā vikkhittā bhavissati.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā tathāgato evaṁmahiddhiko evaṁmahānubhāvo.


pli: Imesañca pana, bhikkhave, catunnaṁ iddhipādānaṁ bhāvitattā bahulīkatattā tathāgato anekavihitaṁ iddhividhaṁ paccanubhoti—ekopi hutvā bahudhā hoti …pe… yāva brahmalokāpi kāyena vasaṁ vatteti.


pli: Imesañca pana, bhikkhave, catunnaṁ iddhipādānaṁ bhāvitattā bahulīkatattā tathāgato āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharatī”ti.


pli: Dvādasamaṁ.


pli: (Chapi abhiññāyo vitthāretabbā.)


pli: Ayoguḷavaggo tatiyo.


pli: Tassuddānaṁ


pli: Maggo ayoguḷo bhikkhu,


pli: suddhikañcāpi dve phalā;


pli: Dve cānandā duve bhikkhū,


pli: moggallāno tathāgatoti.


title_pli: Saṁyutta Nikāya 51.33–44 4. Gaṅgāpeyyālavagga

pli: Saṁyutta Nikāya 51.33–44


pli: 4. Gaṅgāpeyyālavagga


pli: Gaṅgānadīādisutta


pli: “Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu cattāro iddhipāde bhāvento cattāro iddhipāde bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu cattāro iddhipāde bhāvento cattāro iddhipāde bahulīkaronto nibbānaninno hoti nibbānapoṇo nibbānapabbhāro?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …


pli: Evaṁ kho, bhikkhave, bhikkhu cattāro iddhipāde bhāvento cattāro iddhipāde bahulīkaronto nibbānaninno hoti nibbānapoṇo nibbānapabbhāro”ti.


pli: Dvādasamaṁ.


pli: Gaṅgāpeyyālavaggo catuttho.


pli: Tassuddānaṁ


pli: Cha pācīnato ninnā,


pli: cha ninnā ca samuddato;


pli: Dvete cha dvādasa honti,


pli: vaggo tena pavuccatīti.


title_pli: Saṁyutta Nikāya 51.4 1. Cāpālavagga

pli: Saṁyutta Nikāya 51.4


pli: 1. Cāpālavagga


pli: Nibbidāsutta


pli: “Cattārome, bhikkhave, iddhipādā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattanti.


pli: Katame cattāro?


pli: cittasamādhi …pe…


pli: Ime kho, bhikkhave, cattāro iddhipādā bhāvitā bahulīkatā ekantanibbidāya virāgāya nirodhāya upasamāya abhiññāya sambodhāya nibbānāya saṁvattantī”ti.


pli: Catutthaṁ.


title_pli: Saṁyutta Nikāya 51.45 5. Appamādavagga

pli: Saṁyutta Nikāya 51.45


pli: 5. Appamādavagga


pli: Appamādavagga


pli: (Appamādavaggo vitthāretabbo.)


pli: Tassuddānaṁ


pli: Tathāgataṁ padaṁ kūṭaṁ,


pli: mūlaṁ sāro ca vassikaṁ;


pli: Rājā candimasūriyā,


pli: vatthena dasamaṁ padanti.


title_pli: Saṁyutta Nikāya 51.5 1. Cāpālavagga

pli: Saṁyutta Nikāya 51.5


pli: 1. Cāpālavagga


pli: Iddhipadesasutta


pli: “Ye hi keci, bhikkhave, atītamaddhānaṁ samaṇā vā brāhmaṇā vā iddhipadesaṁ abhinipphādesuṁ sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā iddhipadesaṁ abhinipphādessanti sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi samaṇā vā brāhmaṇā vā iddhipadesaṁ abhinipphādenti sabbe te catunnaṁ iddhipādānaṁ bhāvitattā bahulīkatattā.


pli: Katamesaṁ catunnaṁ?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …pe…


pli: Ye hi keci, bhikkhave, atītamaddhānaṁ samaṇā vā brāhmaṇā vā iddhipadesaṁ abhinipphādesuṁ, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā iddhipadesaṁ abhinipphādessanti, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi samaṇā vā brāhmaṇā vā iddhipadesaṁ abhinipphādenti, sabbe te imesaṁyeva catunnaṁ iddhipādānaṁ bhāvitattā bahulīkatattā”ti.


pli: Pañcamaṁ.


title_pli: Saṁyutta Nikāya 51.55 6. Balakaraṇīyavagga

pli: Saṁyutta Nikāya 51.55


pli: 6. Balakaraṇīyavagga


pli: Balakaraṇīyavagga


pli: (Balakaraṇīyavaggo vitthāretabbo.)


pli: Tassuddānaṁ


pli: Balaṁ bījañca nāgo ca,


pli: rukkho kumbhena sūkiyā;


pli: Ākāsena ca dve meghā,


pli: nāvā āgantukā nadīti.


title_pli: Saṁyutta Nikāya 51.6 1. Cāpālavagga

pli: Saṁyutta Nikāya 51.6


pli: 1. Cāpālavagga


pli: Samattasutta


pli: “Ye hi keci, bhikkhave, atītamaddhānaṁ samaṇā vā brāhmaṇā vā samattaṁ iddhiṁ abhinipphādesuṁ, sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā samattaṁ iddhiṁ abhinipphādessanti, sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi samaṇā vā brāhmaṇā vā samattaṁ iddhiṁ abhinipphādenti, sabbe te catunnaṁ iddhipādānaṁ bhāvitattā bahulīkatattā.


pli: Katamesaṁ catunnaṁ?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …pe…


pli: Ye hi keci, bhikkhave, atītamaddhānaṁ samaṇā vā brāhmaṇā vā samattaṁ iddhiṁ abhinipphādesuṁ, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ samaṇā vā brāhmaṇā vā samattaṁ iddhiṁ abhinipphādessanti, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi samaṇā vā brāhmaṇā vā samattaṁ iddhiṁ abhinipphādenti, sabbe te imesaṁyeva catunnaṁ iddhipādānaṁ bhāvitattā bahulīkatattā”ti.


pli: Chaṭṭhaṁ.


title_pli: Saṁyutta Nikāya 51.67 7. Esanāvagga

pli: Saṁyutta Nikāya 51.67


pli: 7. Esanāvagga


pli: Esanāvagga


pli: (Esanāvaggo vitthāretabbo.)


pli: Tassuddānaṁ


pli: Esanā vidhā āsavo,


pli: Bhavo ca dukkhatā tisso;


pli: Khilaṁ malañca nīgho ca,


pli: Vedanā taṇhā tasinā cāti.


title_pli: Saṁyutta Nikāya 51.7 1. Cāpālavagga

pli: Saṁyutta Nikāya 51.7


pli: 1. Cāpālavagga


pli: Bhikkhusutta


pli: “Ye hi keci, bhikkhave, atītamaddhānaṁ bhikkhū āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihariṁsu, sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ bhikkhū āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharissanti, sabbe te catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi bhikkhū āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharanti, sabbe te catunnaṁ iddhipādānaṁ bhāvitattā bahulīkatattā.


pli: Katamesaṁ catunnaṁ?


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …pe…


pli: Ye hi keci, bhikkhave, atītamaddhānaṁ bhikkhū āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja vihariṁsu sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, anāgatamaddhānaṁ bhikkhū āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharissanti, sabbe te imesaṁyeva catunnaṁ iddhipādānaṁ bhāvitattā bahulīkatattā.


pli: Ye hi keci, bhikkhave, etarahi bhikkhū āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharanti, sabbe te imesaṁyeva catunnaṁ iddhipādānaṁ bhāvitattā bahulīkatattā”ti.


pli: Sattamaṁ.


title_pli: Saṁyutta Nikāya 51.77–86 8. Oghavagga

pli: Saṁyutta Nikāya 51.77–86


pli: 8. Oghavagga


pli: Oghādisutta


pli: “Pañcimāni, bhikkhave, uddhambhāgiyāni saṁyojanāni.


pli: Katamāni pañca?


pli: Rūparāgo, arūparāgo, māno, uddhaccaṁ, avijjā—


pli: imāni kho, bhikkhave, pañcuddhambhāgiyāni saṁyojanāni.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya cattāro iddhipādā bhāvetabbā.


pli: Katame cattāro?


pli: cittasamādhi …


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya ime cattāro iddhipādā bhāvetabbā”ti.


pli: (Yathā maggasaṁyuttaṁ tathā vitthāretabbaṁ.)


pli: Oghavaggo aṭṭhamo.


pli: Tassuddānaṁ


pli: Ogho yogo upādānaṁ,


pli: ganthā anusayena ca;


pli: Kāmaguṇā nīvaraṇā,


pli: khandhā oruddhambhāgiyāti.


pli: Iddhipādasaṁyuttaṁ sattamaṁ.


title_pli: Saṁyutta Nikāya 51.8 1. Cāpālavagga

pli: Saṁyutta Nikāya 51.8


pli: 1. Cāpālavagga


pli: Buddhasutta


pli: “Cattārome, bhikkhave, iddhipādā.


pli: Idha, bhikkhave, bhikkhu chandasamādhippadhānasaṅkhārasamannāgataṁ iddhipādaṁ bhāveti,


pli: vīriyasamādhi …pe…


pli: cittasamādhi …pe…


pli: Ime kho, bhikkhave, cattāro iddhipādā.


pli: Imesaṁ kho, bhikkhave, catunnaṁ iddhipādānaṁ bhāvitattā bahulīkatattā tathāgato ‘arahaṁ sammāsambuddho’ti vuccatī”ti.


pli: Aṭṭhamaṁ.


title_pli: Saṁyutta Nikāya 51.9 1. Cāpālavagga

pli: Saṁyutta Nikāya 51.9


pli: Ñāṇasutta


pli: “‘Ayaṁ chandasamādhippadhānasaṅkhārasamannāgato iddhipādo’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘So kho panāyaṁ chandasamādhippadhānasaṅkhārasamannāgato iddhipādo bhāvetabbo’ti me, bhikkhave …


pli: ‘bhāvito’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Ayaṁ vīriyasamādhippadhānasaṅkhārasamannāgato iddhipādo’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘So kho panāyaṁ vīriyasamādhippadhānasaṅkhārasamannāgato iddhipādo bhāvetabbo’ti me, bhikkhave …


pli: ‘Ayaṁ cittasamādhippadhānasaṅkhārasamannāgato iddhipādo’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘So kho panāyaṁ cittasamādhippadhānasaṅkhārasamannāgato iddhipādo bhāvetabbo’ti me, bhikkhave …


pli: ‘Ayaṁ vīmaṁsāsamādhippadhānasaṅkhārasamannāgato iddhipādo’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘So kho panāyaṁ vīmaṁsāsamādhippadhānasaṅkhārasamannāgato iddhipādo bhāvetabbo’ti me, bhikkhave …


pli: ‘bhāvito’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādī”ti.


pli: Navamaṁ.


title_pli: Saṁyutta Nikāya 52.1 1. Rahogatavagga

pli: Saṁyutta Nikāya 52.1


pli: 1. Rahogatavagga


pli: Paṭhamarahogatasutta


pli: Evaṁ me sutaṁ—


pli: ekaṁ samayaṁ āyasmā anuruddho sāvatthiyaṁ viharati jetavane anāthapiṇḍikassa ārāme.


pli: Atha kho āyasmato anuruddhassa rahogatassa paṭisallīnassa evaṁ cetaso parivitakko udapādi:


pli: “yesaṁ kesañci cattāro satipaṭṭhānā viraddhā, viraddho tesaṁ ariyo maggo sammā dukkhakkhayagāmī.


pli: Yesaṁ kesañci cattāro satipaṭṭhānā āraddhā, āraddho tesaṁ ariyo maggo sammā dukkhakkhayagāmī”ti.


pli: Atha kho āyasmā mahāmoggallāno āyasmato anuruddhassa cetasā cetoparivitakkamaññāya—seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evameva—āyasmato anuruddhassa sammukhe pāturahosi.


pli: Atha kho āyasmā mahāmoggallāno āyasmantaṁ anuruddhaṁ etadavoca:


pli: “kittāvatā nu kho, āvuso anuruddha, bhikkhuno cattāro satipaṭṭhānā āraddhā hontī”ti?


pli: “Idhāvuso, bhikkhu ajjhattaṁ kāye samudayadhammānupassī viharati, ajjhattaṁ kāye vayadhammānupassī viharati, ajjhattaṁ kāye samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: Bahiddhā kāye samudayadhammānupassī viharati, bahiddhā kāye vayadhammānupassī viharati, bahiddhā kāye samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattabahiddhā kāye samudayadhammānupassī viharati, ajjhattabahiddhā kāye vayadhammānupassī viharati, ajjhattabahiddhā kāye samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: So sace ākaṅkhati: ‘appaṭikūle paṭikūlasaññī vihareyyan’ti, paṭikūlasaññī tattha viharati;


pli: sace ākaṅkhati: ‘paṭikūle appaṭikūlasaññī vihareyyan’ti, appaṭikūlasaññī tattha viharati;


pli: sace ākaṅkhati: ‘appaṭikūle ca paṭikūle ca paṭikūlasaññī vihareyyan’ti, paṭikūlasaññī tattha viharati;


pli: sace ākaṅkhati: ‘paṭikūle ca appaṭikūle ca appaṭikūlasaññī vihareyyan’ti, appaṭikūlasaññī tattha viharati;


pli: sace ākaṅkhati: ‘appaṭikūlañca paṭikūlañca tadubhayaṁ abhinivajjetvā upekkhako vihareyyaṁ sato sampajāno’ti, upekkhako tattha viharati sato sampajāno.


pli: Ajjhattaṁ vedanāsu samudayadhammānupassī viharati, ajjhattaṁ vedanāsu vayadhammānupassī viharati, ajjhattaṁ vedanāsu samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: Bahiddhā vedanāsu samudayadhammānupassī viharati, bahiddhā vedanāsu vayadhammānupassī viharati, bahiddhā vedanāsu samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattabahiddhā vedanāsu samudayadhammānupassī viharati, ajjhattabahiddhā vedanāsu vayadhammānupassī viharati, ajjhattabahiddhā vedanāsu samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattaṁ citte …pe…


pli: bahiddhā citte …pe…


pli: ajjhattabahiddhā citte samudayadhammānupassī viharati … ajjhattabahiddhā citte vayadhammānupassī viharati … ajjhattabahiddhā citte samudayavayadhammānupassī viharati ātāpī …pe… abhijjhādomanassaṁ.


pli: So sace ākaṅkhati: ‘appaṭikūle paṭikūlasaññī vihareyyan’ti, paṭikūlasaññī tattha viharati …pe…


pli: upekkhako tattha viharati sato sampajāno.


pli: Ajjhattaṁ dhammesu …pe…


pli: bahiddhā dhammesu …pe…


pli: ajjhattabahiddhā dhammesu samudayadhammānupassī viharati … ajjhattabahiddhā dhammesu vayadhammānupassī viharati … ajjhattabahiddhā dhammesu samudayavayadhammānupassī viharati ātāpī sampajāno satimā, vineyya loke abhijjhādomanassaṁ.


pli: Ettāvatā kho, āvuso, bhikkhuno cattāro satipaṭṭhānā āraddhā hontī”ti.


pli: Paṭhamaṁ.


title_pli: Saṁyutta Nikāya 52.10 1. Rahogatavagga

pli: Saṁyutta Nikāya 52.10


pli: 1. Rahogatavagga


pli: Bāḷhagilānasutta


pli: Ekaṁ samayaṁ āyasmā anuruddho sāvatthiyaṁ viharati andhavanasmiṁ ābādhiko dukkhito bāḷhagilāno.


pli: Atha kho sambahulā bhikkhū yenāyasmā anuruddho tenupasaṅkamiṁsu; upasaṅkamitvā āyasmantaṁ anuruddhaṁ etadavocuṁ:


pli: “Katamenāyasmato anuruddhassa vihārena viharato uppannā sārīrikā dukkhā vedanā cittaṁ na pariyādāya tiṭṭhantī”ti?


pli: “Catūsu kho me, āvuso, satipaṭṭhānesu suppatiṭṭhitacittassa viharato uppannā sārīrikā dukkhā vedanā cittaṁ na pariyādāya tiṭṭhanti.


pli: Katamesu catūsu?


pli: Idhāhaṁ, āvuso, kāye kāyānupassī viharāmi …pe…


pli: vedanāsu …pe…


pli: citte …pe…


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ—


pli: imesu kho me, āvuso, catūsu satipaṭṭhānesu suppatiṭṭhitacittassa viharato uppannā sārīrikā dukkhā vedanā cittaṁ na pariyādāya tiṭṭhantī”ti.


pli: Dasamaṁ.


pli: Rahogatavaggo paṭhamo.


pli: Tassuddānaṁ


pli: Rahogatena dve vuttā,


pli: sutanu kaṇḍakī tayo;


pli: Taṇhākkhayasalaḷāgāraṁ,


pli: ambapāli ca gilānanti.


title_pli: Saṁyutta Nikāya 52.11 2. Dutiyavagga

pli: Saṁyutta Nikāya 52.11


pli: 2. Dutiyavagga


pli: Kappasahassasutta


pli: Ekaṁ samayaṁ āyasmā anuruddho sāvatthiyaṁ viharati jetavane anāthapiṇḍikassa ārāme.


pli: Atha kho sambahulā bhikkhū yenāyasmā anuruddho tenupasaṅkamiṁsu; upasaṅkamitvā āyasmatā anuruddhena saddhiṁ …pe… ekamantaṁ nisinnā kho te bhikkhū āyasmantaṁ anuruddhaṁ etadavocuṁ:


pli: “Katamesaṁ āyasmā anuruddho dhammānaṁ bhāvitattā bahulīkatattā mahābhiññataṁ patto”ti?


pli: “Catunnaṁ khvāhaṁ, āvuso, satipaṭṭhānānaṁ bhāvitattā bahulīkatattā mahābhiññataṁ patto.


pli: Katamesaṁ catunnaṁ?


pli: Idhāhaṁ, āvuso, kāye kāyānupassī viharāmi …pe…


pli: vedanāsu …pe…


pli: citte …pe…


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ—


pli: imesaṁ khvāhaṁ, āvuso, catunnaṁ satipaṭṭhānānaṁ bhāvitattā bahulīkatattā mahābhiññataṁ patto.


pli: Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā kappasahassaṁ anussarāmī”ti.


pli: Paṭhamaṁ.


title_pli: Saṁyutta Nikāya 52.12 2. Dutiyavagga

pli: Saṁyutta Nikāya 52.12


pli: Iddhividhasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā anekavihitaṁ iddhividhaṁ paccanubhomi—ekopi hutvā bahudhā homi …pe… yāva brahmalokāpi kāyena vasaṁ vattemī”ti.


pli: Dutiyaṁ.


title_pli: Saṁyutta Nikāya 52.13 2. Dutiyavagga

pli: Saṁyutta Nikāya 52.13


pli: 2. Dutiyavagga


pli: Dibbasotasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā dibbāya sotadhātuyā visuddhāya atikkantamānusikāya ubho sadde suṇāmi dibbe ca mānuse ca ye dūre santike cā”ti.


pli: Tatiyaṁ.


title_pli: Saṁyutta Nikāya 52.14 2. Dutiyavagga

pli: Saṁyutta Nikāya 52.14


pli: Cetopariyasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā parasattānaṁ parapuggalānaṁ cetasā ceto paricca pajānāmi—


pli: sarāgaṁ vā cittaṁ ‘sarāgaṁ cittan’ti pajānāmi …pe…


pli: avimuttaṁ vā cittaṁ ‘avimuttaṁ cittan’ti pajānāmī”ti.


pli: Catutthaṁ.


title_pli: Saṁyutta Nikāya 52.15 2. Dutiyavagga

pli: Saṁyutta Nikāya 52.15


pli: Ṭhānasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā ṭhānañca ṭhānato aṭṭhānañca aṭṭhānato yathābhūtaṁ pajānāmī”ti.


pli: Pañcamaṁ.


title_pli: Saṁyutta Nikāya 52.16 2. Dutiyavagga

pli: Saṁyutta Nikāya 52.16


pli: Kammasamādānasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā atītānāgatapaccuppannānaṁ kammasamādānānaṁ ṭhānaso hetuso vipākaṁ yathābhūtaṁ pajānāmī”ti.


pli: Chaṭṭhaṁ.


title_pli: Saṁyutta Nikāya 52.17 2. Dutiyavagga

pli: Saṁyutta Nikāya 52.17


pli: 2. Dutiyavagga


pli: Sabbatthagāminisutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā sabbatthagāminippaṭipadaṁ yathābhūtaṁ pajānāmī”ti.


pli: Sattamaṁ.


title_pli: Saṁyutta Nikāya 52.18 2. Dutiyavagga

pli: Saṁyutta Nikāya 52.18


pli: Nānādhātusutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā anekadhātunānādhātulokaṁ yathābhūtaṁ pajānāmī”ti.


pli: Aṭṭhamaṁ.


title_pli: Saṁyutta Nikāya 52.19 2. Dutiyavagga

pli: Saṁyutta Nikāya 52.19


pli: Nānādhimuttisutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā sattānaṁ nānādhimuttikataṁ yathābhūtaṁ pajānāmī”ti.


pli: Navamaṁ.


title_pli: Saṁyutta Nikāya 52.2 1. Rahogatavagga

pli: Saṁyutta Nikāya 52.2


pli: 1. Rahogatavagga


pli: Dutiyarahogatasutta


pli: Sāvatthinidānaṁ.


pli: Atha kho āyasmato anuruddhassa rahogatassa paṭisallīnassa evaṁ cetaso parivitakko udapādi:


pli: “yesaṁ kesañci cattāro satipaṭṭhānā viraddhā, viraddho tesaṁ ariyo maggo sammā dukkhakkhayagāmī;


pli: yesaṁ kesañci cattāro satipaṭṭhānā āraddhā, āraddho tesaṁ ariyo maggo sammā dukkhakkhayagāmī”ti.


pli: Atha kho āyasmā mahāmoggallāno āyasmato anuruddhassa cetasā cetoparivitakkamaññāya—seyyathāpi nāma balavā puriso samiñjitaṁ vā bāhaṁ pasāreyya, pasāritaṁ vā bāhaṁ samiñjeyya; evameva—āyasmato anuruddhassa sammukhe pāturahosi. Atha kho āyasmā mahāmoggallāno āyasmantaṁ anuruddhaṁ etadavoca:


pli: “kittāvatā nu kho, āvuso anuruddha, bhikkhuno cattāro satipaṭṭhānā āraddhā hontī”ti?


pli: “Idhāvuso, bhikkhu ajjhattaṁ kāye kāyānupassī viharati ātāpī sampajāno satimā, vineyya loke abhijjhādomanassaṁ.


pli: Bahiddhā kāye kāyānupassī viharati …pe…


pli: ajjhattabahiddhā kāye kāyānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattaṁ vedanāsu vedanānupassī viharati ātāpī sampajāno satimā, vineyya loke abhijjhādomanassaṁ.


pli: Bahiddhā vedanāsu vedanānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattabahiddhā vedanāsu vedanānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattaṁ citte …pe…


pli: bahiddhā citte …pe…


pli: ajjhattabahiddhā citte cittānupassī viharati ātāpī sampajāno satimā, vineyya loke abhijjhādomanassaṁ.


pli: Ajjhattaṁ dhammesu …pe…


pli: bahiddhā dhammesu …pe…


pli: ajjhattabahiddhā dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Ettāvatā kho, āvuso, bhikkhuno cattāro satipaṭṭhānā āraddhā hontī”ti.


pli: Dutiyaṁ.


title_pli: Saṁyutta Nikāya 52.20 2. Dutiyavagga

pli: Saṁyutta Nikāya 52.20


pli: 2. Dutiyavagga


pli: Indriyaparopariyattasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā parasattānaṁ parapuggalānaṁ indriyaparopariyattaṁ yathābhūtaṁ pajānāmī”ti.


pli: Dasamaṁ.


title_pli: Saṁyutta Nikāya 52.21 2. Dutiyavagga

pli: Saṁyutta Nikāya 52.21


pli: Jhānādisutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā jhānavimokkhasamādhisamāpattīnaṁ saṅkilesaṁ vodānaṁ vuṭṭhānaṁ yathābhūtaṁ pajānāmī”ti.


pli: Ekādasamaṁ.


title_pli: Saṁyutta Nikāya 52.22 2. Dutiyavagga

pli: Saṁyutta Nikāya 52.22


pli: Pubbenivāsasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā anekavihitaṁ pubbenivāsaṁ anussarāmi, seyyathidaṁ—ekampi jātiṁ dvepi jātiyo …pe… iti sākāraṁ sauddesaṁ anekavihitaṁ pubbenivāsaṁ anussarāmī”ti.


pli: Dvādasamaṁ.


title_pli: Saṁyutta Nikāya 52.23 2. Dutiyavagga

pli: Saṁyutta Nikāya 52.23


pli: Dibbacakkhusutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā dibbena cakkhunā visuddhena atikkantamānusakena satte passāmi cavamāne upapajjamāne …pe… iti dibbena cakkhunā visuddhena atikkantamānusakena yathākammūpage satte pajānāmī”ti.


pli: Terasamaṁ.


title_pli: Saṁyutta Nikāya 52.24 2. Dutiyavagga

pli: Saṁyutta Nikāya 52.24


pli: 2. Dutiyavagga


pli: Āsavakkhayasutta


pli: “Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharāmī”ti.


pli: Cuddasamaṁ.


pli: Dutiyo vaggo.


pli: Tassuddānaṁ


pli: Mahābhiññaṁ iddhi dibbaṁ,


pli: Cetopariyaṁ ṭhānaṁ kammaṁ;


pli: Sabbatthadhātudhimutti,


pli: Indriyaṁ jhānaṁ tisso vijjāti.


pli: Anuruddhasaṁyuttaṁ aṭṭhamaṁ.


title_pli: Saṁyutta Nikāya 52.3 1. Rahogatavagga

pli: Saṁyutta Nikāya 52.3


pli: 1. Rahogatavagga


pli: Sutanusutta


pli: Ekaṁ samayaṁ āyasmā anuruddho sāvatthiyaṁ viharati sutanutīre.


pli: Atha kho sambahulā bhikkhū yenāyasmā anuruddho tenupasaṅkamiṁsu; upasaṅkamitvā āyasmatā anuruddhena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinnā kho te bhikkhū āyasmantaṁ anuruddhaṁ etadavocuṁ:


pli: “katamesaṁ āyasmā anuruddho dhammānaṁ bhāvitattā bahulīkatattā mahābhiññataṁ patto”ti?


pli: “Catunnaṁ khvāhaṁ, āvuso, satipaṭṭhānānaṁ bhāvitattā bahulīkatattā mahābhiññataṁ patto.


pli: Katamesaṁ catunnaṁ?


pli: Idhāhaṁ, āvuso, kāye kāyānupassī viharāmi ātāpī sampajāno satimā, vineyya loke abhijjhādomanassaṁ;


pli: vedanāsu …pe…


pli: citte …pe…


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ—


pli: imesaṁ khvāhaṁ, āvuso, catunnaṁ satipaṭṭhānānaṁ bhāvitattā bahulīkatattā mahābhiññataṁ patto.


pli: Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā hīnaṁ dhammaṁ hīnato abbhaññāsiṁ, majjhimaṁ dhammaṁ majjhimato abbhaññāsiṁ, paṇītaṁ dhammaṁ paṇītato abbhaññāsin”ti.


pli: Tatiyaṁ.


title_pli: Saṁyutta Nikāya 52.4 1. Rahogatavagga

pli: Saṁyutta Nikāya 52.4


pli: Paṭhamakaṇḍakīsutta


pli: Ekaṁ samayaṁ āyasmā ca anuruddho āyasmā ca sāriputto āyasmā ca mahāmoggallāno sākete viharanti kaṇḍakīvane.


pli: Atha kho āyasmā ca sāriputto āyasmā ca mahāmoggallāno sāyanhasamayaṁ paṭisallānā vuṭṭhitā yenāyasmā anuruddho tenupasaṅkamiṁsu; upasaṅkamitvā āyasmatā anuruddhena saddhiṁ sammodiṁsu.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdiṁsu. Ekamantaṁ nisinno kho āyasmā sāriputto āyasmantaṁ anuruddhaṁ etadavoca:


pli: “sekhenāvuso anuruddha, bhikkhunā katame dhammā upasampajja vihātabbā”ti?


pli: “Sekhenāvuso sāriputta, bhikkhunā cattāro satipaṭṭhānā upasampajja vihātabbā.


pli: Katame cattāro?


pli: Idhāvuso, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ—


pli: sekhenāvuso sāriputta, bhikkhunā ime cattāro satipaṭṭhānā upasampajja vihātabbā”ti.


pli: Catutthaṁ.


title_pli: Saṁyutta Nikāya 52.5 1. Rahogatavagga

pli: Saṁyutta Nikāya 52.5


pli: 1. Rahogatavagga


pli: Dutiyakaṇḍakīsutta


pli: Sāketanidānaṁ.


pli: Ekamantaṁ nisinno kho āyasmā sāriputto āyasmantaṁ anuruddhaṁ etadavoca:


pli: “asekhenāvuso anuruddha, bhikkhunā katame dhammā upasampajja vihātabbā”ti?


pli: “Asekhenāvuso sāriputta, bhikkhunā cattāro satipaṭṭhānā upasampajja vihātabbā.


pli: vedanāsu …pe…


pli: citte …pe…


pli: asekhenāvuso sāriputta, bhikkhunā ime cattāro satipaṭṭhānā upasampajja vihātabbā”ti.


pli: Pañcamaṁ.


title_pli: Saṁyutta Nikāya 52.6 1. Rahogatavagga

pli: Saṁyutta Nikāya 52.6


pli: Tatiyakaṇḍakīsutta


pli: “katamesaṁ āyasmā anuruddho dhammānaṁ bhāvitattā bahulīkatattā mahābhiññataṁ patto”ti?


pli: “Catunnaṁ khvāhaṁ, āvuso, satipaṭṭhānānaṁ bhāvitattā bahulīkatattā mahābhiññataṁ patto.


pli: Katamesaṁ catunnaṁ?


pli: Idhāhaṁ, āvuso, kāye kāyānupassī viharāmi ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ—


pli: imesaṁ khvāhaṁ, āvuso, catunnaṁ satipaṭṭhānānaṁ bhāvitattā bahulīkatattā mahābhiññataṁ patto.


pli: Imesañca panāhaṁ, āvuso, catunnaṁ satipaṭṭhānānaṁ bhāvitattā bahulīkatattā sahassaṁ lokaṁ abhijānāmī”ti.


pli: Chaṭṭhaṁ.


title_pli: Saṁyutta Nikāya 52.7 1. Rahogatavagga

pli: Saṁyutta Nikāya 52.7


pli: 1. Rahogatavagga


pli: Taṇhākkhayasutta


pli: Sāvatthinidānaṁ.


pli: Tatra kho āyasmā anuruddho bhikkhū āmantesi:


pli: “āvuso bhikkhavo”ti.


pli: “Āvuso”ti kho te bhikkhū āyasmato anuruddhassa paccassosuṁ.


pli: Āyasmā anuruddho etadavoca:


pli: “Cattārome, āvuso, satipaṭṭhānā bhāvitā bahulīkatā taṇhākkhayāya saṁvattanti.


pli: Katame cattāro?


pli: Idhāvuso, bhikkhu kāye kāyānupassī viharati …pe…


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ—


pli: ime kho, āvuso, cattāro satipaṭṭhānā bhāvitā bahulīkatā taṇhākkhayāya saṁvattantī”ti.


pli: Sattamaṁ.


title_pli: Saṁyutta Nikāya 52.8 1. Rahogatavagga

pli: Saṁyutta Nikāya 52.8


pli: Salaḷāgārasutta


pli: Ekaṁ samayaṁ āyasmā anuruddho sāvatthiyaṁ viharati salaḷāgāre.


pli: Tatra kho āyasmā anuruddho bhikkhū āmantesi …pe… etadavoca:


pli: “seyyathāpi, āvuso, gaṅgā nadī pācīnaninnā pācīnapoṇā pācīnapabbhārā.


pli: Atha mahājanakāyo āgaccheyya kudālapiṭakaṁ ādāya:


pli: ‘mayaṁ imaṁ gaṅgānadiṁ pacchāninnaṁ karissāma pacchāpoṇaṁ pacchāpabbhāran’ti.


pli: Taṁ kiṁ maññathāvuso, api nu so mahājanakāyo gaṅgānadiṁ pacchāninnaṁ kareyya pacchāpoṇaṁ pacchāpabbhāran”ti?


pli: “No hetaṁ, āvuso”.


pli: “Taṁ kissa hetu”?


pli: “Gaṅgā, āvuso, nadī pācīnaninnā pācīnapoṇā pācīnapabbhārā.


pli: Sā na sukarā pacchāninnaṁ kātuṁ pacchāpoṇaṁ pacchāpabbhāraṁ.


pli: Yāvadeva ca pana so mahājanakāyo kilamathassa vighātassa bhāgī assā”ti.


pli: “Evameva kho, āvuso, bhikkhuṁ cattāro satipaṭṭhāne bhāventaṁ cattāro satipaṭṭhāne bahulīkarontaṁ rājāno vā rājamahāmattā vā mittā vā amaccā vā ñātī vā sālohitā vā bhogehi abhihaṭṭhuṁ pavāreyyuṁ:


pli: ‘ehambho purisa, kiṁ te ime kāsāvā anudahanti?


pli: Kiṁ muṇḍo kapālamanusañcarasi?


pli: Ehi hīnāyāvattitvā bhoge ca bhuñjassu puññāni ca karohī’ti.


pli: So vata, āvuso, bhikkhu cattāro satipaṭṭhāne bhāvento cattāro satipaṭṭhāne bahulīkaronto sikkhaṁ paccakkhāya hīnāyāvattissatīti—netaṁ ṭhānaṁ vijjati.


pli: Taṁ kissa hetu?


pli: Yañhi taṁ, āvuso, cittaṁ dīgharattaṁ vivekaninnaṁ vivekapoṇaṁ vivekapabbhāraṁ taṁ vata hīnāyāvattissatīti—netaṁ ṭhānaṁ vijjati.


pli: Kathañcāvuso, bhikkhu cattāro satipaṭṭhāne bhāveti, cattāro satipaṭṭhāne bahulīkarotīti?


pli: Idhāvuso, bhikkhu kāye kāyānupassī viharati …pe…


pli: vedanāsu …pe…


pli: citte …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, āvuso, bhikkhu cattāro satipaṭṭhāne bhāveti, cattāro satipaṭṭhāne bahulīkarotī”ti.


pli: Aṭṭhamaṁ.


title_pli: Saṁyutta Nikāya 52.9 1. Rahogatavagga

pli: Saṁyutta Nikāya 52.9


pli: 1. Rahogatavagga


pli: Ambapālivanasutta


pli: Ekaṁ samayaṁ āyasmā ca anuruddho āyasmā ca sāriputto vesāliyaṁ viharanti ambapālivane.


pli: Atha kho āyasmā sāriputto sāyanhasamayaṁ paṭisallānā vuṭṭhito …pe… ekamantaṁ nisinno kho āyasmā sāriputto āyasmantaṁ anuruddhaṁ etadavoca:


pli: “Vippasannāni kho te, āvuso anuruddha, indriyāni, parisuddho mukhavaṇṇo pariyodāto.


pli: Katamenāyasmā anuruddho vihārena etarahi bahulaṁ viharatī”ti?


pli: “Catūsu khvāhaṁ, āvuso, satipaṭṭhānesu suppatiṭṭhitacitto etarahi bahulaṁ viharāmi.


pli: Katamesu catūsu?


pli: Idhāhaṁ, āvuso, kāye kāyānupassī viharāmi ātāpī sampajāno satimā, vineyya loke abhijjhādomanassaṁ;


pli: dhammesu dhammānupassī viharāmi ātāpī sampajāno satimā, vineyya loke abhijjhādomanassaṁ—


pli: imesu khvāhaṁ, āvuso, catūsu satipaṭṭhānesu suppatiṭṭhitacitto etarahi bahulaṁ viharāmi.


pli: Yo so, āvuso, bhikkhu arahaṁ khīṇāsavo vusitavā katakaraṇīyo ohitabhāro anuppattasadattho parikkhīṇabhavasaṁyojano sammadaññāvimutto, so imesu catūsu satipaṭṭhānesu suppatiṭṭhitacitto bahulaṁ viharatī”ti.


pli: “Lābhā vata no, āvuso, suladdhaṁ vata no, āvuso.


pli: Ye mayaṁ āyasmato anuruddhassa sammukhāva assumha āsabhiṁ vācaṁ bhāsamānassā”ti.


pli: Navamaṁ.


title_pli: Saṁyutta Nikāya 53.1–12 1. Gaṅgāpeyyālavagga

pli: Saṁyutta Nikāya 53.1–12


pli: 1. Gaṅgāpeyyālavagga


pli: Jhānādisutta


pli: Sāvatthinidānaṁ.


pli: Tatra kho …pe…


pli: “cattārome, bhikkhave, jhānā.


pli: Katame cattāro?


pli: Idha, bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: Vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharati.


pli: Pītiyā ca virāgā upekkhako ca viharati sato ca sampajāno sukhañca kāyena paṭisaṁvedeti, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati.


pli: Sukhassa ca pahānā dukkhassa ca pahānā pubbeva somanassadomanassānaṁ atthaṅgamā adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati.


pli: Ime kho, bhikkhave, cattāro jhānāti.


pli: Seyyathāpi, bhikkhave, gaṅgā nadī pācīnaninnā pācīnapoṇā pācīnapabbhārā;


pli: evameva kho, bhikkhave, bhikkhu cattāro jhāne bhāvento cattāro jhāne bahulīkaronto nibbānaninno hoti nibbānapoṇo nibbānapabbhāro.


pli: Kathañca, bhikkhave, bhikkhu cattāro jhāne bhāvento cattāro jhāne bahulīkaronto nibbānaninno hoti nibbānapoṇo nibbānapabbhāro?


pli: Vitakkavicārānaṁ vūpasamā …pe… dutiyaṁ jhānaṁ …


pli: tatiyaṁ jhānaṁ …


pli: catutthaṁ jhānaṁ upasampajja viharati.


pli: Evaṁ kho, bhikkhave, bhikkhu cattāro jhāne bhāvento cattāro jhāne bahulīkaronto nibbānaninno hoti nibbānapoṇo nibbānapabbhāro”ti.


pli: Dvādasamaṁ.


pli: Gaṅgāpeyyālavaggo paṭhamo.


pli: Tassuddānaṁ


pli: Cha pācīnato ninnā,


pli: cha ninnā ca samuddato;


pli: Dvete cha dvādasa honti,


pli: vaggo tena pavuccatīti.


title_pli: Saṁyutta Nikāya 53.13 2. Appamādavagga

pli: Saṁyutta Nikāya 53.13


pli: 2. Appamādavagga


pli: Appamādavagga


pli: (Appamādavaggo vitthāretabbo.)


pli: Tathāgataṁ padaṁ kūṭaṁ,


pli: mūlaṁ sāro ca vassikaṁ;


pli: Rājā candimasūriyā,


pli: vatthena dasamaṁ padanti.


title_pli: Saṁyutta Nikāya 53.23 3. Balakaraṇīyavagga

pli: Saṁyutta Nikāya 53.23


pli: 3. Balakaraṇīyavagga


pli: Balakaraṇīyavagga


pli: (Balakaraṇīyavaggo vitthāretabbo.)


pli: Tassuddānaṁ


pli: Balaṁ bījañca nāgo ca,


pli: rukkho kumbhena sūkiyā;


pli: Ākāsena ca dve meghā,


pli: nāvā āgantukā nadīti.


title_pli: Saṁyutta Nikāya 53.35 4. Esanāvagga

pli: Saṁyutta Nikāya 53.35


pli: 4. Esanāvagga


pli: Esanāvagga


pli: (Esanāvaggo vitthāretabbo.)


pli: Esanā vidhā āsavo,


pli: Bhavo ca dukkhatā tisso;


pli: Khilaṁ malañca nīgho ca,


pli: Vedanā taṇhā tasinā cāti.


title_pli: Saṁyutta Nikāya 53.45–54 5. Oghavagga

pli: Saṁyutta Nikāya 53.45–54


pli: 5. Oghavagga


pli: Oghādisutta


pli: “Pañcimāni, bhikkhave, uddhambhāgiyāni saṁyojanāni.


pli: Katamāni pañca?


pli: Rūparāgo, arūparāgo, māno, uddhaccaṁ, avijjā—


pli: imāni kho, bhikkhave, pañcuddhambhāgiyāni saṁyojanāni.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya cattāro jhānā bhāvetabbā.


pli: Katame cattāro?


pli: Idha, bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: Vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ …pe…


pli: tatiyaṁ jhānaṁ …pe…


pli: catutthaṁ jhānaṁ upasampajja viharati.


pli: Imesaṁ kho, bhikkhave, pañcannaṁ uddhambhāgiyānaṁ saṁyojanānaṁ abhiññāya pariññāya parikkhayāya pahānāya ime cattāro jhānā bhāvetabbā”ti vitthāretabbaṁ.


pli: (Yathā maggasaṁyuttaṁ tathā vitthāretabbaṁ.)


pli: Oghavaggo pañcamo.


pli: Tassuddānaṁ


pli: Ogho yogo upādānaṁ,


pli: ganthā anusayena ca;


pli: Kāmaguṇā nīvaraṇā,


pli: khandhā oruddhambhāgiyāti.


pli: Jhānasaṁyuttaṁ navamaṁ.


title_pli: Saṁyutta Nikāya 54.1 1. Ekadhammavagga

pli: Saṁyutta Nikāya 54.1


pli: 1. Ekadhammavagga


pli: Ekadhammasutta


pli: Sāvatthinidānaṁ.


pli: Tatra kho …pe… etadavoca:


pli: “ekadhammo, bhikkhave, bhāvito bahulīkato mahapphalo hoti mahānisaṁso.


pli: Katamo ekadhammo?


pli: Ānāpānassati.


pli: Kathaṁ bhāvitā ca, bhikkhave, ānāpānassati kathaṁ bahulīkatā mahapphalā hoti mahānisaṁsā?


pli: Idha, bhikkhave, bhikkhu araññagato vā rukkhamūlagato vā suññāgāragato vā nisīdati pallaṅkaṁ ābhujitvā ujuṁ kāyaṁ paṇidhāya parimukhaṁ satiṁ upaṭṭhapetvā.


pli: So satova assasati, satova passasati.


pli: Dīghaṁ vā assasanto ‘dīghaṁ assasāmī’ti pajānāti, dīghaṁ vā passasanto ‘dīghaṁ passasāmī’ti pajānāti;


pli: rassaṁ vā assasanto ‘rassaṁ assasāmī’ti pajānāti, rassaṁ vā passasanto ‘rassaṁ passasāmī’ti pajānāti;


pli: ‘sabbakāyappaṭisaṁvedī assasissāmī’ti sikkhati, ‘sabbakāyappaṭisaṁvedī passasissāmī’ti sikkhati;


pli: ‘passambhayaṁ kāyasaṅkhāraṁ assasissāmī’ti sikkhati, ‘passambhayaṁ kāyasaṅkhāraṁ passasissāmī’ti sikkhati.


pli: ‘Pītippaṭisaṁvedī assasissāmī’ti sikkhati, ‘pītippaṭisaṁvedī passasissāmī’ti sikkhati;


pli: ‘sukhappaṭisaṁvedī assasissāmī’ti sikkhati, ‘sukhappaṭisaṁvedī passasissāmī’ti sikkhati;


pli: ‘cittasaṅkhārappaṭisaṁvedī assasissāmī’ti sikkhati, ‘cittasaṅkhārappaṭisaṁvedī passasissāmī’ti sikkhati;


pli: ‘passambhayaṁ cittasaṅkhāraṁ assasissāmī’ti sikkhati, ‘passambhayaṁ cittasaṅkhāraṁ passasissāmī’ti sikkhati.


pli: ‘Cittappaṭisaṁvedī assasissāmī’ti sikkhati, ‘cittappaṭisaṁvedī passasissāmī’ti sikkhati;